הוועדה לענייני ביקורת המדינה, כנסת 20, פרוטוקול מספר 190, 2017-01-16 09:00

קארין אלהרר: בוקר טוב לכולם.

קארין אלהרר: אני מתכבדת לפתוח את ישיבת הוועדה לענייני ביקורת המדינה.

קארין אלהרר: היום ה-16 בינואר 2017, י"ח בטבת התשע"ז.

קארין אלהרר: נושא הדיון הבוקר – בקשה לחוות דעת מבקר המדינה בנושא: טיפול המדינה בריבוי תאונות הדרכים בכביש 66, זוהי ישיבת מעקב.

קארין אלהרר: בוקר טוב לצוות מבקר המדינה, למבוקרים, לאורחים, לצוות הוועדה.

קארין אלהרר: זה דיון המשך לדיון קודם שערכנו כאן בחודש יולי האחרון.

קארין אלהרר: אני רוצה שוב להודות לחברי הכנסת שהציפו את הנושא הזה: איתן ברושי, עיסאווי פריג', איילת נחמיאס ורבין, איציק שמולי ואיל בן ראובן.

קארין אלהרר: מהנתונים שהתקבלו, בעשור האחרון נהרגו למעלה מ-40 אנשים ונפצעו למעלה מ-800 אנשים בכביש 66, כביש קצר יחסית, הוא אפילו מכונה: כביש הדמים.

קארין אלהרר: בדיון הקודם נציג משרד התחבורה שבשישה קילומטר בכביש הזה היו חמישה הרוגים בחמש השנים האחרונות.

קארין אלהרר: חמישה הרוגים בשישה קילומטר זו סטטיסטיקה נוראית.

קארין אלהרר: הנציג גם לא ידע לומר אם יש אח ורע לדוגמה כזאת באחד מכבישי הארץ.

קארין אלהרר: ניסינו להבין אם הכביש ייכנס לתוכנית החומש של משרד התחבורה, ביקשנו לקבל עדכון בנושא הזה, להעביר לנו את הקריטריונים להכללה או אי הכללה של הכביש.

קארין אלהרר: לצערנו, כמו שאומרים, יוק, לא קיבלנו שום נתון.

קארין אלהרר: קיבלנו תשובה על שיפורים שונים שייבנו בכביש, אבל משרד התחבורה, כשהוא רוצה, מניסיון בדיונים קודמים, יודע לקחת על עצמו את תיקון העוולות והוא החל במלאכת שיפור הכניסה לבסיסי צה"ל.

קארין אלהרר: אני מקווה שגם היום אנחנו נצא עם בשורות מעודדות יותר מהמצב.

קארין אלהרר: מעבר לאמירה הכללית שתאונות הדרכים הן מכת מדינה וראוי לתת טיפול טוב יותר, אבל פה מדובר במקרה ספציפי, ורק מספר ימים אחרי הדיון הקודם היתה עוד תאונה גדולה בכביש הזה, ואנחנו ממשיכים לקפח חיים של אנשים, וכמובן, נזקים שנגרמים להם עקב פציעות, וכאילו לא קורה דבר.

קארין אלהרר: אז אני אשמח לשמוע את הנתונים.

קארין אלהרר: מצוות משרד מבקר המדינה, עורך-דין סעד, בבקשה.

<צחי סעד: בוקר טוב.

<צחי סעד: אנחנו כמובן מייחסים חשיבות רבה לנושא הזה ולנושא תאונות הדרכים בכלל.

<צחי סעד: מאז הדיון הקודם פרסמנו שני דוחות.

<צחי סעד: דוח אחד עסק בנושא של הרשות לבטיחות בדרכים והטיפול בתאונות הדרכים.

<צחי סעד: הוא גם נדון כאן בוועדה, ושם עסקנו גם בטיפול במוקדי סיכון, כמו הכביש הזה וכמו הצמתים והבעיות המיוחדות שיש בכביש הזה.

<צחי סעד: דוח נוסף היה בנושא תקציב משרד התחבורה שהתייחס לשימוש בתקציב היעילות, וכחלק מזה גם התכנון שבא לפני התקציב.

<צחי סעד: בין הליקויים שהיו בדוח, שהצביעו על שימוש לא יעיל, על ניצול לא מספק של התקציב, שנובעים למעשה מתכנון לא מספיק טוב ולא אפקטיבי להשגת המטרות שמשרד התחבורה רוצה להשיג.

<צחי סעד: שני הדוחות נדונו כאן בוועדה, ואנחנו עוקבים גם אחרי דוחות התיקונים של הדוחות האלה וגם אחרי הטיפול בכבישים אדומים או כבישים עם נפגעים רבים שהם במוקדי הסיכון.

<צחי סעד: אנחנו גם מתכננים כנראה בתוכנית העבודה הבאה בהמשך למעקב הזה, לנסות לבחון את נושא קבלת ההחלטות לגבי בחירת הכבישים שבהם מבצעים את הטיפולים היסודיים, על בסיס איזה קריטריונים הם נבחרים ואם התהליך הזה הוא אפקטיבי במתן מענה לטיפול בתאונות ובריבוי התאונות, ואנחנו כאן כדי להמשיך ולשמוע.

איתן ברושי: אם מותר לשאול, אדוני, מה הקשר בין התשובה שלך לבעיה שלהם.

איתן ברושי: הדיון הזה הוא דיון מעקב על כביש 66.

איתן ברושי: בכביש הזה לא קורה שום דבר חוץ מאשר אנשים שממשיכים להיהרג ולהיפצע, ואנשים סובלים.

איתן ברושי: נתת תשובה שלא שייכת לשאלה.

קארין אלהרר: למה לא?

איתן ברושי: אנחנו על כביש 66.

<צחי סעד: אני אסביר.

<צחי סעד: אל"ף, אני תיארתי מה עשה מבקר המדינה מאז הדיון הקודם בנושא הטיפול בתאונות הדרכים.

<צחי סעד: משרד מבקר המדינה, כפי שאתה יודע, מסתכל בראייה מערכתית על כלל המדינה, ולאו דווקא על נקודות או על בעיות נקודתיות.

<צחי סעד: בשביל זה קיים משרד מבקר המדינה כמובן.

<צחי סעד: כמובן שהוא גם מטפל בבעיות נקודתיות, אבל הוא משתדל לעלות לרמה המערכתית.

<צחי סעד: זה יתרונו וזה חוזקו.

<צחי סעד: לגבי הסיפור הספציפי של כביש 66, אנחנו כאן היום כדי לשמוע מה התפתח מאז הדיון הקודם מבחינת הקצאת המשאבים והטיפול בכביש, וציינתי שהשאיפה שלנו בתוכנית העבודה הבאה שלנו היא לעשות בדיקה מערכתית, לא על כביש 66, והיא מתייחסת למעשה לשאלה איך מתקבלות ההחלטות ואיך נבחרים הכבישים המטופלים.

<צחי סעד: הרי דובר בדיון הקודם על תוכנית חומש ועל איך מכניסים את כביש 66 לתוכנית החומש או לא מכניסים אותו, ואנחנו נבדוק אם אכן נעשה את זה, את קבלת ההחלטות, על בסיס איזה קריטריונים זה נעשה, ואם בסופו של דבר נבחרים הכבישים הנכונים, ואם יש אפקטיביות לתוכניות האלה ולטיפול הזה.

קארין אלהרר: תודה רבה.

קארין אלהרר: חבר הכנסת איתן ברושי, בבקשה.

איתן ברושי: גברתי היושבת-ראש, חברי הכנסת וחברים שהגיעו ממגידו, נדמה לי שיש פה דוגמה ליכולת של הוועדה להוכיח את הצדקת קיומה לא רק להסתפק בחוות דעת ארוכות טווח ובסמינר על בעיית הבטיחות, אלא יש פה נושא שמעסיק אותנו כבר כמה שנים, ויושב פה ראש המועצה שזה בשבילו משימת חיים, הייתי אומר, להציל חיים, ואנחנו עדים פעם אחר פעם להמשך ההזנחה של הכביש הה מסיבות לא מובנות.

איתן ברושי: ראיתי אתמול ששני ראשי רשויות בערוץ 2 הופיעו ואמרו שבגלל שהם לא מהליכוד, הם לא מקבלים כספים.

איתן ברושי: זה היה ראש עיריית צפת וראש עיריית טבריה, ואני מכיר באופן אישי את שניהם.

איתן ברושי: יש דברים שאי אפשר להפעיל שיקול לדעת.

איתן ברושי: אני חבר בוועדת הכספים, והובלנו מהלך עם גפני בקריטריונים למתן הטבות מס.

איתן ברושי: זה לא מבחין בין יהודים וערבים, דתיים וחילוניים, ובין אנשים עם דעות שונות, ממפלגות שונות.

איתן ברושי: מיליארד ו-500 מיליון שקלים מחולקים לפי קריטריונים.

איתן ברושי: עכשיו אתם רוצים לבדוק את הקריטריונים לתוכנית חומש – זה לא תשובה לבעיה.

איתן ברושי: ולכן אני חושב שיש פה הזדמנות לכפות פתרון.

איתן ברושי: כלומר, ועדת ביקורת המדינה תחליט שהיא דורשת, מחייבת, את משרד התחבורה להציג תוכנית תוך 60 יום, איך הוא מטפל בכביש 66.

איתן ברושי: אני לא מציע שאנחנו נעשה עכשיו תוכנית עבודה ונבחן את הקריטריונים ונעשה שנתיים.

איתן ברושי: יש, לפי דעתי, מספיק סיבות ולצערי, מספיק נפגעים וגם הרוגים, ויש גם מספיק דיונים והתחייבויות שנאמרו גם בחדר הזה וגם בוועדות אחרות וגם בפני ראש המועצה – יש רגעים שצריך להגיד עד כאן.

איתן ברושי: אני חושב שזאת הזדמנות שהיא לא כדי ליצור כותרת, אלא היא מתחייבת.

איתן ברושי: לכן אני מציע לקבל החלטה, שוועדת ביקורת המדינה תחרוג מההתעסקות הכוללת, ותנחה את הגורמים הרלוונטיים, ולא ישלחו לכאן דרג זוטר כדי שלא יחייבו אותו בשום דבר, להנחות אותם שתוך 30 יום מהיום יציגו תוכנית עבודה, ותוך 60 יום מהיום ישלימו את התכנון הראשוני כדי לבצע בכביש תיקונים מצילי חיי אדם, ובהמשך להיכנס לתוכנית שהיא רחבה יותר.

איתן ברושי: דבר אחד בטוח – אי אפשר להמשיך את המצב הקיים.

קארין אלהרר: תודה רבה.

קארין אלהרר: חבר הכנסת יוסף ג'בארין, בבקשה.

יוסף ג'בארין: תודה, גברתי היושבת-ראש, על המשך הדיון בכביש החשוב הזה.

יוסף ג'בארין: אני שמח על ההודעה ששמעתי מנציג מבקר המדינה לגבי הצורך לבדוק את הליך קבלת ההחלטות לגבי שיפור התשתיות, כי אני שומע הרבה על כבישים מסוכנים שגובים גם הרבה חיי אדם.

יוסף ג'בארין: ומצד שני, אני רואה איך זה מתעכב ומתעכב, ואין פה שום ביצוע של התוכניות.

יוסף ג'בארין: לכן אולי הגיע הזמן לבדוק את כלל הליך קבלת ההחלטה לעניין הסוגיות הללו, ולא רק כביש 66.

יוסף ג'בארין: אבל כביש 66 הוא דוגמה קלאסית.

יוסף ג'בארין: אמר בצדק חברי איתן ברושי – ואגב, אני מחשיב את עצמי כמי שמשתמש בכביש הזה כמעט באופן שבועי – פשוט לא מצליחים להבין למה עד היום הכביש הזה עדיין באותו מצב ירוד, למרות כל תאונות הדרכים שאנחנו עדים להם.

יוסף ג'בארין: ואגב, אני מתייחס לכביש 66 משני הכיוונים.

יוסף ג'בארין: זאת אומרת, מגידו וחיפה, אבל גם מאיזור צומת מגידו והכניסה לזלפה - - - ואתם יודעים, רק לפני כה חודשים שלושה בני אדם קיפחו את חייהם בכביש הזה, והתושבים כל הזמן פונים אליי.

יוסף ג'בארין: אני הגשתי שתי שאילתות בנושא הזה.

יוסף ג'בארין: אני לא רוצה להיכנס לעוד כבישים בעייתיים, אבל אם הדיון מתמקד עכשיו בכביש 66, אני מקווה שסוף-סוף נצליח לשמוע בשורה.

יוסף ג'בארין: לא כל יום יש ראש מועצה מהאיזור, ואני מניח שאתה כאן כי אתה בהחלט מכיר את הקושי, אתה שומע את התלונות של התושבים, יהודים וערבים באיזור, ובהחלט הגיע הזמן לשים קץ.

יוסף ג'בארין: ואני מקווה שזה יבוא דרכך, כבוד יושבת-ראש הוועדה, שנבין מתי סוף-סוף זה יקרה.

יוסף ג'בארין: תודה רבה.

קארין אלהרר: תודה.

קארין אלהרר: מר איציק חולבסקי, ראש מועצת מגידו, בבקשה.

<איציק חולבסקי: תודה, יושבת-ראש הוועדה חברת הכנסת קארין אלהרר, ותודה לחבר הכנסת יוסף ג'בארין – אתה שכן שלנו, ולאיתן ברושי שהוא גם שכן, על הדברים החשובים שאמרתם.

<איציק חולבסקי: מאז הישיבה שהתקיימה ביולי 2016 קרו כמה דברים.

<איציק חולבסקי: ב-12 באוגוסט 2016 היתה תאונה מחרידה בקטע שיוסף דיבר עליו, הקטע שבין צומת מגידו לבין גבעת עוז, עם שלושה הרוגים, והדרישה שלנו היא לטפל בכביש הזה לכל אורכו, מזלפה ועד צומת התשבי.

<איציק חולבסקי: בעקבות הקמפיין הגדול שהמועצה הובילה עם תושבים, כולל הפגנות, כולל סגירת הכביש, כולל הפגנות מול משרד התחבורה, הגעתי לפגישה עם שר התחבורה ב-5 בספטמבר 2016.

<איציק חולבסקי: בפגישה הזאת היה גם מנכ"ל "נתיבי ישראל" נסים פרץ, גם המנכ"לית החדשה של המשרד קרן טרנר, וגם חבר הכנסת איתן כבל יושב-ראש ועדת הכלכלה שהיה שושבין הפגישה.

<איציק חולבסקי: בישיבה הזאת סוכמו שלושה דברים.

<איציק חולבסקי: סוכם שבאופן מידי, בזמן הקרוב, מטפלים בכל הכניסות ליישובים שלאורך כביש 66.

קארין אלהרר: הפניות שמאלה?

<איציק חולבסקי: לא, לא הפניות שמאלה.

<איציק חולבסקי: הכניסות והיציאות, רמזורים, כיכרות, מה שצריך, תאורה, הכול, טיפול יסודי בכניסות.

<איציק חולבסקי: זו הנחיה ברורה של השר כץ.

<איציק חולבסקי: הדבר השני שסוכם ש""נתיבי ישראל"" ממשיכים לעשות את התכנון הכולל לכביש הגדול של ארבעה מסלולים, שני מסלולים לכל כיוון.

<איציק חולבסקי: בהפרדה ממה שאמרת קודם, אנחנו לא מדברים על ארבעה מסלולים מצומת מגידו לכיוון זלפה, שם מה שנדרש זה חוצץ, קיר בטון שיחצוץ.

<איציק חולבסקי: עומס התנועה שם הוא לא כזה שמחייב אוטוסטרדה.

יוסף ג'בארין: שוליים.

<איציק חולבסקי: כן, וגם אתה שוליים.

<איציק חולבסקי: כמובן, כל מה שנדרש לבטיחות.

<איציק חולבסקי: אבל ארבעה מסלולים, שניים לכל כיוון, זה מצומת מגידו לצומת התשבי, הנחיה של שר התחבורה לתכנן לכל האורך.

<איציק חולבסקי: הדבר השלישי שסוכם, שקטע כביש שהוא מול קיבוץ משמר העמק, באורך 2.5 קילומטר יוסת מידית בהתאם לתוכנית הגדולה של הכביש, כי זה חלק מהתוכנית, יוסת כ-200 מטר ויאפשר התרחבות של מפעל "תמה" שמייצר בשני מיליארד שקל בשנה, והרוב לייצוא, ויאפשר גם הרחבה של שכונה נוספת של משמר העמק.

<איציק חולבסקי: שלושת הדברים האלה סוכמו בישיבה ב-5 בספטמבר.

<איציק חולבסקי: מאז הישיבה הזאת אני לוחץ על "נתיבי ישראל" לקיים ישיבה שבה נסכם מה עושים בכל צומת, מה לוח הזמנים.

<איציק חולבסקי: ישיבה כזאת נקבעה לסוף דצמבר, ובסוף דצמבר הודיע לי נסים פרץ, איש יקר שמנהל מצוין את "נתיבי ישראל" והוא חושב שהכביש הזה חשוב מאוד, הוא הודיע לי – עדיין לא קיבלתי תקציבים ממשרד התחבורה ולכן הפגישה נדחית ל-22 בפברואר.

<איציק חולבסקי: היום אנחנו ב-16 בינואר.

<איציק חולבסקי: היא נדחית ל-22 בפברואר.

<איציק חולבסקי: בשיחה של עם קרן טרנר המנכ"לית, היא אמרה שהשר, במסגרת תוכנית כוללת של משרד התחבורה על פניות שמאלה בכל הארץ, צריכה לתת עדיפות לכביש 66.

<איציק חולבסקי: אמרתי לה שההנחיה הזאת היא מאוד אמורפית לעומת הסיכום שהיה בספטמבר - - -

קארין אלהרר: היה סיכום פרטני יותר.

<איציק חולבסקי: בספטמבר היה סיכום ברור מה עושים, אבל הדרישה שלנו ממשרד התחבורה היא לבצע את הסיכום הזה הלכה למעשה מחר בבוקר.

<איציק חולבסקי: לא תזמנו את זה ולא ביקשנו שתהיה – אתמול היתה תאונה בכביש עם שני פצועים, וכל יום שעובר זה או תאונה או חסימה או מישהו שיש לו פנצ'ר והוא סותם את הכביש, או בעיות בטיחות.

<איציק חולבסקי: יושב פה לידי מזכיר המושב היוגב – כל יציאה מהיוגב שמאלה היא פשוט רולטה רוסית.

<איציק חולבסקי: אמרנו את זה כבר בעבר, ובכביש הזה נהרגים יהודים וערבים.

<איציק חולבסקי: ב-1 בספטמבר 2015 נהרגו שתי נערות מנצרת, בנות 11 ו-12, ביום הראשון ללימודים, וזה היה הסיפתח של שנת הלימודים הקודמת בכביש הזה.

<איציק חולבסקי: באוגוסט, כאמור, שלושה הרוגים נוספים.

<איציק חולבסקי: ובשנה וחצי שהתחילה מפברואר 2015 והסתיימה באוגוסט 2016 נהרגו תשעה אנשים בכביש הזה.

<איציק חולבסקי: מה צריך יותר מזה?

<איציק חולבסקי: בשנה וחצי תשעה אנשים בכביש.

<איציק חולבסקי: אני פונה למשרד התחבורה ל"נתיבי ישראל" ודורש לבצע מידית את הסיכום שסיכמתי עם שר התחבורה ב-5 בספטמבר 2016.

קארין אלהרר: תודה רבה.

קארין אלהרר: משטרת ישראל, כמה תאונות אתם מכירים מאז יולי 2016?

<ערן סדן: שמי ערן סדן, ראש מדור הנדסת תנועה.

<ערן סדן: יש לנו פה את טבלת התאונות, נוכל להעביר אותה.

<ערן סדן: בגדול, מבחינת קשות וקטלניות, מ-2014 ועד היום, ארבע קשות, חמש קטלניות.

<ערן סדן: ב-2016 שתי תאונות קטלניות.

<ערן סדן: ב-2015 שלוש תאונות קטלניות.

קארין אלהרר: יש לנו מספרי הרוגים?

<קריאה: אפשר להוציא את זה.

קארין אלהרר: אז אני מבקשת לקבל את הנתון.

<ערן סדן: בעוד כמה דקות ניתן את הנתון.

קארין אלהרר: מאה אחוז.

קארין אלהרר: נציגת משרד התחבורה, בבקשה.

<מיטל הומינר: מיטל הומינר, מנהלת תחום תקציב ופיתוח.

קארין אלהרר: את מתעסקת רק בענייני התקציבים?

<מיטל הומינר: כן.

קארין אלהרר: מה עם קובעי המדיניות?

קארין אלהרר: מישהו?

<מיטל הומינר: כשאנחנו מנהלים את הדיונים בתקציב, אנחנו גם - - -

קארין אלהרר: איפה ראיק סאלם?

<מיטל הומינר: הוא לא הגיע לדיון.

<מיטל הומינר: אני מעדכנת גם בשמו.

<מיטל הומינר: אנחנו עובדים ביחד.

קארין אלהרר: מנהלת הוועדה קובעת הגעה עם גורמים מסוימים במשרד.

קארין אלהרר: חלילה לי מלפגוע בכבודך.

קארין אלהרר: את עושה את עבודתך שקשורה בתקציב.

קארין אלהרר: אנחנו רוצים גם אנשי מקצוע נוספים שיש להם ראייה רחבה יותר, ואני הייתי מצפה שלכל הפחות אם הוא נרשם להגעה, הוא גם יגיע.

<מיטל הומינר: נבצר ממנו להגיע, התעדכנתי ממנו, ואני יכולה לעדכן את כל מה שהוא עדכן אותי.

קארין אלהרר: טוב.

קארין אלהרר: אב תספרי לי למב לא התחילו בביצוע התוכנית כפי שנקבעה עם ראש מועצת מגידו ב-5 בספטמבר.

קארין אלהרר: אני עוברת פה על הסיכום מישיבת השר מאותו תאריך, ובישיבה הודיעו לראש המועצה שאנחנו מבצעים שם מוקד סיכון לכל האורך שכולל מפרדה קשיחה, ובנוסף אנחנו דינם בפרויקטים הספציפיים במסגרת פניות שמאלה, סל פניות שמאלה.

קארין אלהרר: סל פניות שמאלה תוקצב ב"נתיבי ישראל" במסגרת תוכנית החומש, והוא עדיין לא כולל פרויקטים ספציפיים.

קארין אלהרר: אנחנו עדיין בבחינה של כל הפרויקטים במדינת ישראל.

קארין אלהרר: אז סתם התחייבו?

<מיטל הומינר: לא.

<מיטל הומינר: ממש לא.

<מיטל הומינר: אנחנו פשוט עדיין לא סיימנו לגבש את המתודולוגיה ואנחנו לא רוצים להחליט - - -

קארין אלהרר: כמה זמן ייקח לגבש את המתודולוגיה?

<מיטל הומינר: תוך חודשיים.

<מיטל הומינר: אנחנו עובדים עליה כבר שלושה חודשים.

<מיטל הומינר: אנחנו פשוט לא בחנּו עדיין את כל הפניות שמאלה במדינת ישראל.

קארין אלהרר: אבל למה הם צריכים לחכות לכל הפניות שמאלה במדינת ישראל?

<מיטל הומינר: כי אני יכולה לתת להם כסף ולא לתת לכביש אדום אחר כסף, ואני לא אעשה את זה בצורה חכמה, כי אם אני אחליט שאני עושה חלק אחד ולא חלק שני, החלוקה לא תהיה הוגנת.

קארין אלהרר: כמה זמן הנושא של פניות שמאלה נדון במשרד התחבורה?

<מיטל הומינר: הוא נכנס מתוכנית החומש החדשה שהתחילה ב-1 בינואר 2017 - - -

קארין אלהרר: אבל כמה זמן זה מדובר?

קארין אלהרר: לא מתי זה נכנס לתוכנית.

<מיטל הומינר: זו פעם ראשונה שזה מדובר, זה במסגרת תוכנית החומש החדשה שהתחילה ב-1 בינואר 2017.

קארין אלהרר: עד אז לא עלה בדעתו של המשרד לטפל בפניות שמאלה?

<מיטל הומינר: בפניות שמאלה במרחב הכפרי לא, במוקדי סיכון כן.

<מיטל הומינר: פניות שמאלה – סגרנו את זה במסגרת הדיונים לתוכנית החומש שהיתה ביולי 2016, וזה החל ב-1.1.2017.

קארין אלהרר: האם זה נכון לומר שעדיף קודם לטפל בכבישים האדומים?

<מיטל הומינר: זה נכון ולא נכון.

<מיטל הומינר: זאת אומרת, במסגרת הדיונים לתוכנית החומש אנחנו בוחנים את הכבישים במדינת ישראל.

<מיטל הומינר: המשקלות שאנחנו נותנים לכל אחד מהפרויקטים זה 50% למענה תחבורתי, 30% לבטיחות, ו-20% לצרכים לאומיים, ועל פי זה אנחנו מגבשים את הפרויקטים שמבוצעים במסגרת תוכנית החומש.

<מיטל הומינר: כביש 66 לא נכלל במסגרת תוכנית החומש לביצוע כולל.

קארין אלהרר: למה?

קארין אלהרר: תסביר לי למה.

<מיטל הומינר: הוא דורג במקום מספר שלוש, והכנסנו את דירוגים 1 ו-2 - - -

קארין אלהרר: למה כביש 66 לא נמצא בתוכנית החומש?

<מיטל הומינר: כי הדירוג שלו לא היה מספיק גבוה.

קארין אלהרר: אין מספיק הרוגים?

<מיטל הומינר: הצביעה היא לא רק לפי הרוגים, הצביעה היא גם לפי מספר תאונות.

<מיטל הומינר: אני רוצה להדגיש פה משהו חשוב.

<מיטל הומינר: ההבדל בין תאונה שיש בה הרוגים – ואני אומרת את זה על סמך התייעצות עם אנשי המקצוע – לתאונה שאין בה הרוגים יכולה להיות הפרש של סנטימטר בפגיעה.

<מיטל הומינר: זה הרבה פעמים עניין של מזל אם מישהו ייצא הרוג או ייצא פצוע מהתאונה.

<מיטל הומינר: זה ממש עניין של סנטימטר.

<מיטל הומינר: ולכן אנחנו בוחנים את מדינת ישראל לפי מספר תאונות הדרכים שהיו, וגם אם היתה שם תאונה עם פצוע בינוני או פצוע קשה, היא תאונה שנספרת ועל פיה אנחנו בונים את המודל.

<מיטל הומינר: אנחנו לא בונים את המודל רק על פי תאונות עם הרוגים, אלא על פי תאונות עם פצועים.

<מיטל הומינר: גם פצועים וגם תאונות.

קארין אלהרר: למה לא קיבלתי את הקריטריונים לכניסה לתוכנית החומש?

<מיטל הומינר: אני שלחתי את זה ללשכת מנכ"ל.

<מיטל הומינר: אני לא ידעתי שהם לא העבירו לך את זה.

<מיטל הומינר: אני באדוק את זה איתם שוב.

<מיטל הומינר: אני זוכרת את זה מהדיון הקודם והעברתי את זה אלינו, אני בודקת מול לשכת המנכ"ל שלנו למה זה לא נשלח.

<קריאה: המודל כבר קיים?

<מיטל הומינר: המודל לפניות שמאלה עדיין לא קיים.

<מיטל הומינר: המודל איזה פרויקט נכנס לתוכנית החומש נבנה כבר.

קארין אלהרר: אז כמה זמן עד שתגובש רשימת הפניות שמאלה?

<מיטל הומינר: בשלושת החודשים הקרובים.

<מיטל הומינר: אנחנו עובדים על זה במלוא המרץ.

קארין אלהרר: ומה תעשו בישיבה בעוד חודש?

<מיטל הומינר: באיזה נושא?

קארין אלהרר: אמר ראש מועצת מגידו שנקבעה ישיבת מעקב בעוד חודש, ב-22 בפברואר.

<מיטל הומינר: אני יכולה לברר את זה מול מנכ"ל "נתיבי ישראל".

<מיטל הומינר: חילקנו את הארץ לשלושה איזורים, יכול להיות שאת איזור הצפון הוא מסיים לפני.

<מיטל הומינר: אני צריכה לקבל את כל הארץ כדי לבחון את זה.

<מיטל הומינר: יכול להיות שאת איזור הצפון הוא מסיים לפני.

<מיטל הומינר: יש לי פה שאלה יותר עקרונית להעלות.

<מיטל הומינר: במסגרת מוקדי סיכון אנחנו מבצעים מפרדה קשיחה, ויש פה בג"ץ שהגישו ראשי מועצות נגד המפרדה הקשיחה בטענה שזה מפריע למעבר.

<מיטל הומינר: וזה כאילו אנחנו באים לקדם משהו בעד ולמנוע תאונות, אבל אנחנו קצת נתקלים בהתנגדות.

<איציק חולבסקי: איזה ראשי מועצה?

<איציק חולבסקי: אני לא מכיר את זה.

<מיטל הומינר: היה דון בבית המשפט המחוזי בנצרת נגד ההפרדה הקשיחה בכביש 66.

<איציק חולבסקי: לא.

<איציק חולבסקי: זה קשור לקטע של 200 מטר, ספציפי מאוד.

אוסאמה סעדי: איזו מועצה?

אוסאמה סעדי: יש רק מועצה אחת שם.

<איציק חולבסקי: ליד קיבוץ משמר העמק יש מעבר חקלאי ותיק, מסורתי, - - - המרחק ממנו לכניסה לקיבוץ הוא 200 מטר.

<איציק חולבסקי: ביקשנו לסיים את ההפרדה הקשיחה במעבר הזה ולא לחסום את המעבר ולעשות - - -

<מיטל הומינר: אם יש תאונות שקרובות למעבר, אנחנו כבר לא יכולים - - - במלוא האחריות.

<איציק חולבסקי: זה לא נימוק.

<מיטל הומינר: מה אתה מציע שנעשה?

<איציק חולבסקי: אני לא מציע לך להתערב בדבר שכבר סוכם עם מנכ"ל "נתיבי ישראל".

<איציק חולבסקי: ברוך שמיר, מהנדס המועצה, ואני היינו אצל ניסים פרץ, והנושא הזה ירד מסדר היום.

קארין אלהרר: איפה ניסים פרץ?

קארין אלהרר: הוא לא פה?

<איציק חולבסקי: חברת הכנסת קארין אלהרר, הנושא שהעלתה נציגת משרד התחבורה הוא לא על סדר ה יום המשפטי.

<איציק חולבסקי: הוא הוסכם בין המועצה לבין חברת "נתיבי ישראל", איפה נגמרת המפרדה הקשיחה.

<איציק חולבסקי: מדובר על 200 מטר והטיעון שלנו היה שצריך להפסיק את המפרדה במקום שיש מעבר של כלים חקלאיים לעמק.

אוסאמה סעדי: אז אין הליכים משפטיים היום?

אוסאמה סעדי: הם הסתיימו?

<איציק חולבסקי: הם הסתיימו.

<איציק חולבסקי: אני מדגיש, כל מה שאמרת רק מחזק את הצורך לטפל בכביש הזה ובכניסות ליישובים ובשוליים ובמעברים החקלאיים, שלא נתעסק בקצה של מפריד בטון שהוא בעצמו מפגע.

<איציק חולבסקי: היתה לנו תאונה במרץ 2016 של תושב מדרך עוז, חיים טביב, שבא מכיוון צומת מגידו ורצה לפנות למדרך עוז, ובפנייה שמאלה היתה בעיה של ראות בגלל אותה מפרדה שמגיעה עד לצומת.

<איציק חולבסקי: אגב, אם כמו במשמר העמק היא לא היתה מגיעה עד לצומת, אלא היתה נגמרת אחרי 100 מטר, התאונה הזאת היתה נחסכת.

<איציק חולבסקי: התושב הזה נפצע, ובאופן טראגי, 40 שנה לפני כן הבן שלו נהרג באותו מקום בכביש.

<איציק חולבסקי: זאת אומרת, הכביש הזה הוא מפגע בטיחותי נורא במשך עשרות שנים.

<איציק חולבסקי: אנחנו נלחמים כל חומש להיכנס לתוכנית החומש.

<איציק חולבסקי: אם נכנסים קריטריון 1 וקריטריון 2, הוא יהיה שלישי.

<איציק חולבסקי: אם ייכנס 1, 2, 3, הוא כנראה יהיה בדרגה רביעית.

<איציק חולבסקי: הוא תמיד יהיה בדרגה שהוא לא ייכנס.

<איציק חולבסקי: אין לזה שום הסבר הגיוני.

<איציק חולבסקי: נהרגים בו הרבה מאוד, נפצעים בו הרבה מאוד, יש בו המון תאונות וכל ההסברים של משרד התחבורה לא מחזיקים מים.

יוסף ג'בארין: גברתי, הכביש הזה הוא מסוכן מכל הבחינות.

יוסף ג'בארין: אין שוליים, כל סטייה קלה של הרכבים זו התנגשות חזיתית, לא סתם יש הרבה פגועים.

יוסף ג'בארין: בתאונה אחת, התאונה האחרונה, זה שלושה הרוגים ואחד עדיין במצב קשה, כי שם כל סטייה קלה זה ממש התנגשות חזיתית.

יוסף ג'בארין: והאמת היא שאני קצת מתפלא.

יוסף ג'בארין: את אומרת שהיום אין לכם אפילו לוח זמנים מתי מתחילים לעבוד שם.

אוסאמה סעדי: בהמשך למה שאומר חברי יוסף, האם יש בתוכניות עבודה ב-2017 הכביש הזה כלול ויש לוח זמנים?

<מיטל הומינר: מבחינת מוקדי סיכון, במסגרת מוקדי הסיכון, כן, הוא כולל.

<מיטל הומינר: הוא כולל בכל הקילומטרים.

<מיטל הומינר: אני כבר יכולה לתת לכם לקילומטרים ספציפיים, בחלקם בוצעה הפרדה קשיחה ובחלקם לא.

<מיטל הומינר: וכל מה שאתם מעלים פה, המענה הוא הפרדה קשיחה.

<מיטל הומינר: אם אתה אומר שסנטימטר זה תאונות חזיתיות, ברגע שתהיה הפרדה קשיחה לא תהיה הסטייה הזאת.

קארין אלהרר: למה?

קארין אלהרר: אי אפשר להיכנס בהפרדה?

קארין אלהרר: למה אין שוליים?

<מיטל הומינר: יש שול תקני כמו שיש בכל הכבישים.

<מיטל הומינר: זה מה שידוע לי.

קארין אלהרר: אומר חבר הכנסת ג'בארין שאין שוליים.

<מיטל הומינר: אני יכולה לבדוק ולעדכן.

<מיטל הומינר: אני רק רוצה להתייחס לתביעה – דיברנו עם "נתיבי ישראל" אתמול, התעדכנו לגבי הנושא, והם העלו את זה שהנושא עדיין בבירור משפטי ולכן הם תקועים בפרויקט.

קארין אלהרר: מי הנציג של "נתיבי ישראל"?

קארין אלהרר: אדוני, בוא תשב אתנו.

יוסף ג'בארין: גברתי, לגבי שאלתך, זו הפנייה שקיבלתי מאיש מקצוע במקום: מדובר בקטע כביש מסוכן, שוליים צרים, ללא תאורה, בעיית שדה ראייה וטופוגרפיה בחלק ממנו, ללא מפרידות קשיחות, וכל סטייה קטנה תגרום להתנגשות חזיתית.

<יצחק עייש: יצחק עייש, מנהל אגף בטיחות בחברת "נתיבי ישראל".

קארין אלהרר: אדוני, מה לגבי התביעה המשפטית?

קארין אלהרר: מי תבע ועל מה?

<יצחק עייש: התביעה המשפטית היתה מצד מועצה איזורית מגידו.

<יצחק עייש: הנושא הזה ירד מהפרק לאחר ישיבה שהתקיימה בין "נתיבי ישראל" לבין נציגי המועצה, ואז הוחלט שבקטע נוסף במוקדי הסיכון, שיהיה מהיוגב עד מדרך עוז, תיבנה מפרדה קשיחה, שזה מעקה מבטון באמצע הכביש.

<יצחק עייש: היה שם דין ודברים על הנושא של המעבר החקלאי שציין כאן ראש המועצה, ואכן מנכ"ל "נתיבי ישראל" התעקש שהמעבר החקלאי לא ייסגר.

<יצחק עייש: היה שם המהנדס הראשי של החברה שאמר שזה מסוכן, והנושא הזה עדיין לא נפתר, לדעתי.

<יצחק עייש: מה שכן, מהיוגב למדרך עוז, ברבעון השני של השנה, אנחנו נתחיל שם בעבודות לבניית מפרדה קשיחה.

<יצחק עייש: לגבי מה שציין חבר הכנסת, מצומת מגידו לכיוון ג'נין, הכביש הזה הוא כביש שרובד בתקופה האחרונה ונעשו בו שיפורים.

<יצחק עייש: נכון, אין שם מפרדה קשיחה, אבל בגלל שעומס התנועה שם הוא פחות מאשר בדרך לחיפה, לכיוון התשבי, אז שם כרגע, לאחר הריבודים שבוצעו, הסתיימה שם העבודה, והיתה שם גם הרחבת שוליים.

<יצחק עייש: בדרך הלאה אני לא יודע על תוכנית לשדרוג הכביש.

קארין אלהרר: יכול להיות שהבנת הנשמע שלי מתחילה להיפגם.

קארין אלהרר: אדוני טוען שבעצם כל העבודות שהיו אמורות להיות מבוצעות בכביש 66 בוצעו, ואתה לא מכיר תוכניות נוספות.

<יצחק עייש: לא.

<יצחק עייש: אני אמרתי שמה שבוצע זה חמישה מוקדי סיכון, ויש עוד תוכנית אחת שתיכנס לעבודה בסוף הרבעון השני של השנה הזו, וזה מהיוגב למדרך עוז.

אוסאמה סעדי: כמה מוקדי סיכון יש בסך הכול?

אוסאמה סעדי: טיפלתם בחמישה - - -

<יצחק עייש: נכון להיום יש עוד אחד, מהיוגב למדרך עוז.

קארין אלהרר: ומה צריך לעשות כדי לפתור את הסיכון הזה?

קארין אלהרר: מה בתוכנית?

<יצחק עייש: בתוכנית מפרדה קשיחה.

קארין אלהרר: רק מפרדה קשיחה?

קארין אלהרר: כל השאר בסדר גמור?

אוסאמה סעדי: התכוונת לרבעון השני של השנה הזו?

<יצחק עייש: בשנה הזו, בסוף הרבעון השני שלה.

אוסאמה סעדי: אז אין עוד מוקדי סיכון?

<יצחק עייש: נכון להיום אין עוד מוקדי סיכון.

יוסף ג'בארין: סליחה, אבל דווקא קטע התנועה שיש בו הרבה הרוגים, בין מגידו לבין סאלם וזלפה, לא נכלל כמוקד סיכון?

<יצחק עייש: שם אחרי שיסתיים ריבוד הכביש, אין שם עוד תוכניות לשדרוג הכביש הזה.

יוסף ג'בארין: למה לא הפרדה קשיחה, כפיש אתה עושה לאורך כל?

יוסף ג'בארין: - - -

קארין אלהרר: רגע, ומה עם כל הצמתים, הכניסות והיציאות, זה לא מוקדי סיכון?

<יצחק עייש: אני רק רוצה לציין שמנכ"ל "נתיבי ישראל" אכן רצה להכניס לתוכנית החומש את הכביש הזה כי לדעתנו הוא כביש מסוכן וגם לדעת משרד התחבורה הוא כביש מסוכן, ואנחנו כן רצינו להכניס אותו לתוכנית החומש, אבל אנחנו זרוע מבצעת.

<יצחק עייש: כשנותנים לנו תקציב - - -

קארין אלהרר: כן, אבל אתם גם גוף מקצועי.

קארין אלהרר: מה זה זרוע מבצעת?

<יצחק עייש: אנחנו גוף מקצועי שממליץ בפני משרד התחבורה.

קארין אלהרר: המלצתם על תיקונים נוספים מעבר למה שמסוכם עליהם?

<יצחק עייש: בוועדה הבין-משרדית לקביעת מוקדי סיכון אכן המלצנו על הקטע שהולך להתבצע בתקופה הזאת.

<יצחק עייש: מעבר לזה, לא המלצנו על קטעים נוספים.

אוסאמה סעדי: זאת אומרת, בתוכנית החומש אין שום תוכנית לטפל בכביש הזה?

<יצחק עייש: אכן כך, ונציגת משרד התחבורה אמרה כאן וגם ראש המועצה אמר שצריך לבנות את הפרוגרמה, ואני מקווה שיעשו את זה - - -

אוסאמה סעדי: אז אין לכם הערכה אפילו לגבי העלויות?

<יצחק עייש: לא.

קארין אלהרר: אז על מה אנחנו מדברים?

<קריאה: אז על מה אנחנו יושבים כאן?

<קריאה: אני לא יודע.

<מיטל הומינר: חשוב לי לציין שמבחינת מוקדי הסיכון, וגם מוקדי הסיכון המתוכננים הם מתוקצבים.

קארין אלהרר: למה הוא לא מכיר את זה?

<מיטל הומינר: הוא אומר שזה ייצא ברבעון השני.

<יצחק עייש: אני אמרתי שכן, שעושים את זה.

קארין אלהרר: הוא אמר קטע אחד, על מוקד אחד.

<מיטל הומינר: וכל שאר המוקדים בוצעו בעבר.

אוסאמה סעדי: כן, אבל הוא אומר שעדיין הכביש הזה מסוכן על אף - - -

<איציק חולבסקי: סליחה, יש אי הבנה.

<איציק חולבסקי: מוקדי הסיכון הם קטעי כביש שסופרים בהם הרבה תאונות, והם עשו קטעי הפרדה.

<איציק חולבסקי: אז הם עשו ארבעה והם עושים עוד אחד.

<איציק חולבסקי: אבל זה רק ההתחלה, התרופה המידית.

<איציק חולבסקי: הכניסות והיציאות לכל היישובים והתכנון לשדרוג הכביש זה השלב הבא.

קארין אלהרר: מר חולבסקי, יכול להיות שאני לא הבנתי.

קארין אלהרר: הם לא מדברים על שדרוג.

<איציק חולבסקי: אני אומר עוד פעם, מנכ"ל "נתיבי ישראל", ניסים פרץ, כפיש אמר הנציג שלו כאן, המליץ למשרד התחבורה להכניס את הכביש - - -

קארין אלהרר: כן, אבל המלצתו לא התקבלה.

<איציק חולבסקי: אבל הסיכום שלי עם שר התחבורה, אני חוזר, אומר שלושה דברים: 1.

<איציק חולבסקי: טיפול מידי בכניסות וביציאות ליישובים.

<איציק חולבסקי: 2.

<איציק חולבסקי: המשך תכנון הכביש הכולל של ארבעה מסלולים, שניים לכל כיוון, ואז הסיכום בינינו שברגע שייגמר התכנון, וזה סדר גודל של שנה וחצי, שנתיים, מעכשיו, יבוא לדיון שוב אם הוא נכנס לתוכנית החומש כי בתוכנית החומש לא תמיד הכול מתבצע.

<איציק חולבסקי: הכניסו מספר פרויקטים, יכול אחד להיתקע וזה להיכנס.

אוסאמה סעדי: ממתי הסיכום הזה עם שר התחבורה?

<איציק חולבסקי: מה-5 בספטמבר 2016.

קארין אלהרר: בסדר, אבל לפי הסיכום הזה, בעוד שנה וחצי שנתיים אנחנו רק נעשה דיון.

יוסף ג'בארין: או שלא יהיה ביצוע בשנתיים הקרובות בכלל.

<איציק חולבסקי: הכביש של שני מסלולים לכל כיוון לא יכול להתבצע בלי שיש תכנון.

<איציק חולבסקי: התכנון ייגמר בעוד כשנה וחצי מעכשיו.

<איציק חולבסקי: יש קטע בין היוגב לבין צומת מגידו שעוד לא מוסדרת שם הסטטוטוריקה שלו, ויש צוות שעובד על זה.

<איציק חולבסקי: הסיכום של שר התחבורה, שהוא לא עוצר את האפשרות לעשות את הכביש הזה שני מסלולים לכל כיוון על-ידי זה שהוא מנחה את "נתיבי ישראל" להמשיך את התכנון על הכביש של שני מסלולים לכל כיוון.

<איציק חולבסקי: אבל בטווח המהיר הוא מנחה את "נתיבי ישראל" להסדיר את כל הכניסות והיציאות.

קארין אלהרר: "נתיבי ישראל" מכירים את זה?

אוסאמה סעדי: יש תקציב לתכנון?

<מיטל הומינר: יש תקציב לתכנון.

<מיטל הומינר: לכביש 66 יש תקציב לתכנון.

יוסף ג'בארין: כן, אבל הכניסות והיציאות שעכשיו הוא אומר שהשר התחייב לבצע ללא קשר לתכנון של שני הנתיבים.

יוסף ג'בארין: זה בינתיים המצב.

<מיטל הומינר: נכון מאוד.

<מיטל הומינר: ועל זה גם עניתי שזה במסגרת סל פניות שמאלה שאנחנו מגבשים בימים אלה.

קארין אלהרר: בקיצור, לא יהיה כלום.

נחמן שי: לא יהיה כלום כי לא היה כלום.

קארין אלהרר: שנה וחצי, שנתיים, לא היה כלום, אין כלום.

נחמן שי: כי אין כלום.

נחמן שי: ברור.

נחמן שי: רק תאונות יש.

יוסף ג'בארין: אבל גברתי, אני שומע מהנציג של "נתיבי ישראל" שדווקא הקטע שהיתה בו התאונה עם הכי הרבה הרוגים, דווקא הקטע הזה, אתם לא הולכים לבצע כלום שם.

אוסאמה סעדי: ולא בתכנון אפילו.

קארין אלהרר: זה לא מספיק הרוגים - - -

יוסף ג'בארין: גברתי, אני אוסיף עוד משהו שעם כל הכבוד נראה מאוד בעייתי, ואני לא אקצין בדבריי.

יוסף ג'בארין: נראה לך שכל הכביש הזה יהיה עם הפרדה קשיחה, ודווקא איפה שיש את שלושת היישובים הערביים, דווקא שם לא תהיה הפרדה קשיחה?

<מיטל הומינר: אני אענה איך אנחנו מגדירים מהו מוקד סיכון.

<מיטל הומינר: מוקד סיכון נקבע בוועדה בין-משרדית שיושבת ברשות הלאומית לבטיחות בדרכים, ויושבת בה משטרת ישראל ויושב בה משרד התחבורה.

<מיטל הומינר: שלושת הגופים דנים קטע-קטע וקובעים מי נכלל במוקד סיכון ומי לא.

<מיטל הומינר: אחרי שהם קובעים מהם מוקדי הסיכון, וזו ועדה מקצועית לחלוטין, הם מגיעים אלינו ואנחנו צריכים לתקצב אותם.

קארין אלהרר: לפי איזה קריטריונים?

<מיטל הומינר: הקריטריונים – מספר התאונות בשנה האחרונה צריך להיות גדול משתיים, וגם על דעת - - - שזה מודל סטטיסטי, צריך להיות גדול משתיים, או אופציה אחרת, זה מספר תאונות בשנה האחרונה גדול משתיים, ומספר תאונות בשלוש השנים האחרונות גדול - - -

קארין אלהרר: מה זה המדד הסטטיסטי הזה?

קארין אלהרר: אני לא מהברנז'ה, אז תסבירו לנו.

<מיטל הומינר: אני אסביר בגדול כי אני לא יושבת בוועדה כי אני מתקצבת, אז זה קצת ניגוד עניינים.

קארין אלהרר: את רואה, גברתי, למה צריך מישהו שהוא גם מבין בתחום הזה?

<מיטל הומינר: אני אעביר את הביקורת למשרד.

קארין אלהרר: בכביש 66, כמה תאונות היו בשנתיים האחרונות?

<מיטל הומינר: יש פה את נציג המשטרה.

<יצחק עייש: ב-2015–2016 - - -

קארין אלהרר: רגע, אדוני רק יענה, בשנתיים האחרונות היו יותר משתי תאונות?

יוסף ג'בארין: היו שתיים קטלניות בשנתיים האחרונות.

קארין אלהרר: רגע, היו יותר משתי תאונות, אדוני?

<יצחק עייש: בטח.

קארין אלהרר: כמה הרוגים היו?

<יצחק עייש: שמונה הרוגים, שבעה פצועים קשה - - -

קארין אלהרר: זה יותר משתיים וזה יותר משתיים.

קארין אלהרר: עכשיו תסבירי לי - - -

<מיטל הומינר: שנייה, עוד פעם, אנחנו שואלים פה על כל הכביש, ואנחנו מדברים פה על חלק ספציפי.

<מיטל הומינר: הוא העלה מוקד ספציפי, חלק כביש ספציפי, והשאלה היא אם בחלק הכביש הזה היו תאונות או לא.

עמר בר-לב: אבל תמיד אפשר לקחת קטע של 200 מטר שלא היו בו תאונות.

עמר בר-לב: איזו מין צורת חישוב זאת?

<מיטל הומינר: זה בדיוק מה שחייבים להבין - מוקד סיכון זה מוקד - - -

קארין אלהרר: מה האורך של כל הכביש, גברתי?

<מיטל הומינר: שנייה.

<מיטל הומינר: מוקד סיכון או מוקד פשוטו כמשמעו, והוא חלק של עד קילומטר.

<מיטל הומינר: זה בדיוק הסיפור, שאנחנו מחפשים מקומות ספציפיים שנעשה בהם שינוי גיאומטרי ועל-ידי השינוי הגיאומטרי נוכל להפחית את מספר תאונות הדרכים.

קארין אלהרר: גברתי, מה אורכו של כל הכביש?

<מיטל הומינר: אם אני זוכרת נכון, 16 קילומטר.

קארין אלהרר: 18 קילומטר.

קארין אלהרר: מתוך ה-18 קילומטר, כמה מוקדי סיכון מצאתם?

<מיטל הומינר: חמישה.

קארין אלהרר: מה אורכם של מוקדי הסיכון?

<מיטל הומינר: אם אני זוכרת נכון, שבעה קילומטר, והם כולם בטיפול.

קארין אלהרר: שבעה קילומטר, וגברתי טוענת שמעבר לשבעת הקילומטר הללו, כך לפחות לפי הוועדה, הכול בסדר?

<מיטל הומינר: הם לא עמדו בקריטריונים של מוקד סיכון, כן.

קארין אלהרר: מדובר בכביש סופר-קצר ביחס לכבישים אחרים.

קארין אלהרר: הדעת נותנת שמכיוון שמדובר בתחום כל-כך קצר ובריבוי כל-כך גדול של תאונות והרוגים, אז היינו מטפלים מהתחלה ועד הסוף.

קארין אלהרר: פעם אחת נעשה מהתחלה ועד הסוף, אולי זה יפתור את הבעיה.

קארין אלהרר: זה לא נשמע במסגרת החשיבה?

<מיטל הומינר: חברת הכנסת קארין אלהרר, ברור שזה עושה המון שכל, אבל אני מתנצלת להגיד שאנחנו מסתכלים ארצית על כל הכבישים, ועל הרבה כבישים יכולים להגיד לי, הם כבישים אדומים, איך לא תקצבתם אותם?

יוסף ג'בארין: שמונה הרוגים בשנתיים בהרבה כבישים?

יוסף ג'בארין: אני לא בטוח.

קארין אלהרר: סטטיסטית, כמה הרוגים יש בכבישים אחרים ביחס לאורך של הכביש?

קארין אלהרר: אנחנו מדברים על כביש סופר-קצר.

קארין אלהרר: תראי לי עוד דוגמה במדינת ישראל של כביש כל-כך קצר עם כל-כך הרבה הרוגים.

קארין אלהרר: תני לי דוגמה אחת.

<מיטל הומינר: אני לא יכולה לתת לך דוגמה על כביש כל-כך קצר עם כל-כך הרבה הרוגים.

<מיטל הומינר: אני יכולה לתת לך לדוגמה שבכביש 65 בצפון, על אותו מספר קילומטרים עם כמעט אותו מספר הרוגים.

<מיטל הומינר: גם כביש אדום והוא נכנס לתוכנית החומש.

קארין אלהרר: אבל זה נכנס לתוכנית החומש.

<איציק חולבסקי: אם את לא מכירה שום כביש כמו 66 איך הוא בדרגה מספר 1? - - -

קארין אלהרר: גברתי יודעת שכביש 65 וכבישים אחרים שגברתי יכולה להצביע עליהם הם כבישים הרבה יותר ארוכים.

קארין אלהרר: בהרבה יותר ארוכים אני יכולה להבין למה בוחרים מקטעים, כי בסוף אני מבינה שיש עוגה וצריך לחלק אותה.

קארין אלהרר: תיכף ידבר נציג האוצר ויגיד שאלה הכללים והשמיכה קצרה וכולנו מכירים.

קארין אלהרר: עכשיו יש פה כביש קצר עם המון הרוגים ביחס לגודלו, ועם חמישה מוקדי סיכון שאורכם שבעה קילומטר, שזה המון.

קארין אלהרר: זא אני אומר, עוד טיפה השקעה ופתרנו את בעיית הכביש.

קארין אלהרר: למה לא?

<מיטל הומינר: בטיפה השקעה אנחנו קצת חלוקים.

קארין אלהרר: כי בדקתם?

קארין אלהרר: כמה זה עולה?

<מיטל הומינר: קטע יוקנעם-היוגב, האומדן התקציבי שלו הוא 450 מיליון שקל, וקטע היוגב- מגידו, האומדן התקציבי שלו הוא 515 מיליון שקל.

<מיטל הומינר: זה לא השקעה מאוד קטנה.

<מיטל הומינר: אתם חייבים להבין שכשאנחנו בוחנים פרויקטים, אנחנו בוחנים גם על-פי האומדן שלהם.

<מיטל הומינר: ולכן אנחנו מטפלים במוקדי הסיכון הספציפיים כדי לתת מענה - - -

קארין אלהרר: גברתי מסכימה שיש מוקדים בתוך המתחם שעולים יותר ויש מוקדים שעלותם אפסית?

קארין אלהרר: גם לגישתך.

קארין אלהרר: זאת אומרת, אם יש קטע שהוא מסוכן, אני צריכה להשקיע בו הרבה כספים, קטע שהוא פחות מסוכן לגישתה של הוועדה - - -

<איציק חולבסקי: אבל חשוב להגיד שהסכום שנציגת שמרד התחבורה מקבה, לגבי הקטע בין היוגב לצומת מגידו כולל מחלף ענק שהוא לא תנאי הכרחי לביצוע הכביש.

קארין אלהרר: נו, בסדר, ובואו נעשה קפה על הדרך לנוסעים.

<מיטל הומינר: אני מתנצלת, אבל אלה הנתונים שקיבלתי - - -

<איציק חולבסקי: 2.5 קילומטר לא יכולים לעלות חצי מיליארד שקל - - -

<מיטל הומינר: תלוי כמה הפקעות יש.

<מיטל הומינר: זה תלוי בהפקעות.

<מיטל הומינר: אני יכולה לברר את זה.

<מיטל הומינר: זה הנתון שקיבלתי מ"נתיבי ישראל".

<איציק חולבסקי: 14 קילומטר, וזה מספר שגם מוסכם ביני לבין ניסים פרץ, 14 קילומטר מהיוגב לצומת התשבי יעלו 400 מיליון.

איתן ברושי: אני מוכרח להגיד משהו.

איתן ברושי: הדיון מתחיל להיות הזוי.

איתן ברושי: אני יושב פה מהתחלה - - -

קארין אלהרר: אה, רק מתחיל?

קארין אלהרר: חשבתי שכבר בדיון הקודם זה היה הזוי.

איתן ברושי: אני רוצה להפריד בין תוכנית רב-שנתית שמחייבת שיקול דעת במשרד התחבורה ובין היענות לזעקה שנשמעת פה פעם נוספת ולא בפעם הראשונה לכביש הוא לא בטיחותי ועולה ביוקר.

איתן ברושי: צריך להפריד בין עזרה ראשונה לבין טיפול במפגעי בטיחות.

איתן ברושי: ובשיחות שהיו לי גם עם שר התחבורה וגם קרן טרנר שהיא עכשיו מנכ"לית, היא טיפלה בזה עוד בטרם היא היותה מנכ"לית, הם התבטאו באותה שפה.

איתן ברושי: יושב פה הנציג של "נתיבי ישראל", ומה שראש המועצה ומה שהוא סיכם גם עם המשרד – נציג "נתיבי ישראל", מדובר פה בפיקוח נפש, מדובר פה בתקציבים לא גדולים, מדובר פה בפעילות מידית שמתחייבת מתיקון מפגעים בטיחותיים.

איתן ברושי: בעניין הזה אי אפשר לקיים סמינרים ולא יותר מדי דיונים.

איתן ברושי: צריך לצאת ולבצע דברים בסיסיים.

איתן ברושי: אני רוצה להגיד משהו על הכביש הזה כמי שחי לא רחוק משם.

איתן ברושי: הכביש הזה הפך להיות הרבה יותר מסובך מאז שבצדק שיפרו את הכבישים, כולל כביש 6, כבישים לגליל.

איתן ברושי: הכביש הזה הוא כביש שנשאר ישן, שמחבר בין כבישים חדשים.

איתן ברושי: נוסף לזה, לאורכו של הכביש הזה יש הרבה מאוד ישובים, מה שמביא להרבה מאוד תנועה, לעתים גם שקשה לנהל אותה בכניסות וביציאות מהיישובים, לכן גם ראש המועצה דיבר עם שר התחבורה על כניסות ליישובים.

איתן ברושי: אני לא יודע בהשוואה לכבישים אחרים, אבל יש שם הרבה כניסות ויציאות מיישובים, אוכלוסיות שונות, גם מבוגרים, וחלק מהתאונות קשורות לאוכלוסיות מגוונות שנוהגות שם, גם יהודים וגם ערבים, והכביש הזה הפך להיות מלכודת מוות.

איתן ברושי: הוא עמוס מאוד, הוא עמוס מאוד, הוא ישן מאוד, הוא לא בטיחותי, ומשתמשים בו ציבורים הולכים וגדלים, כולל בהיחלצות מפקקים שאנחנו יודעים, לפעמים השיפור בכבישים מביא אותך מהר לפקק, ואנחנו מכירים את הפקקים, אני נוסע שם כל יום.

נחמן שי: זה מה שקורה בכיב ירושלים-תל-אביב.

איתן ברושי: טוב, השבוע פותחים שם את המנהרות.

איתן ברושי: אתה ממבשרת ציון, יש לך בעיה.

איתן ברושי: אני חוזר למה שאמרתי בתחילת הדיון.

איתן ברושי: אני חושב שיש פה דוגמה לכך שצריך לתת מכה בראש למשרדים ולהגיד להם, גם אם זה לא הסגנון של הוועדה לענייני ביקורת המדינה, אני חבר בוועדה הזאת ולא באתי לכאן רק לשמוע הסברים למה לא קורה שום דבר.

איתן ברושי: אני מציע לקבל החלטה ולומר לכם שמספיק עם הדיבורים, תנקטו בצעד שגם הובטח לראש המועצה על סידורי ביטחון שיאפשרו לחיות עוד תקופה עד שיהיו התוכניות ארוכות הטווח.

איתן ברושי: לשבת ולא לעשות כלום זה בלתי נסבל.

איתן ברושי: כמה הרוגים צריכים להיות?

איתן ברושי: ואת ההסברים האלה אי אפשר לקבל יותר.

איתן ברושי: חלק מכם, לפי דעתי, לא היה במקום הזה בחיים.

איתן ברושי: אתם נותנים פה תשובות על מקומות שאתם לא מכירים בכלל.

איתן ברושי: אתם הסתכלתם אולי על מצגת ולא הסתכלתם על העובדות בשטח.

איתן ברושי: ולכן, המצב הזה לא יכול להימשך.

איתן ברושי: אני פונה אלייך גברתי, יושבת-ראש הוועדה, יש כאן גם מבחן שלנו כחברי הוועדה.

איתן ברושי: אנחנו לא נהיה חותמת גומי להלוויות צפויות.

איתן ברושי: אני מציע לחייב את הגורמים שיושבים כאן לנקוט בצעדים תוך שבועות ספורים, שיסדירו את הבטיחות ואחר-כך נראה מה קורה בתוכניות ארוכות הטווח.

איתן ברושי: אנחנו לא יכולים להשלים יותר עם המחדלים האלה.

קארין אלהרר: תודה.

קארין אלהרר: יהודה פינסקר, מזכיר מושב היוגב.

<יהודה פינסקר: אומנם איתן לקח לי קמצת מהדברים והדבר הכי חשוב זה שיושבים פה ומדברים ולא מכירים את המקום מהשטח.

<יהודה פינסקר: אני מציע שתגיעי לשטח, תראי על מה מדובר.

<יהודה פינסקר: עכשיו בכלל, כשאתם מדברים איתי על עוד קטע בין היוגב למדרך עוז עם הקיר בטון הזה – הוא מסדיר את שדה הראייה.

<יהודה פינסקר: יש אנשים מבוגרים שמגיעים, תחבורה ציבורית,, הם צריכים לחצות את הכביש הזה ואין להם שדה ראייה, הם צריכים לרוץ שם.

<יהודה פינסקר: פעם בישראל היו מופעי "קיר המוות".

<יהודה פינסקר: זה קיר המוות.

<יהודה פינסקר: זה בדיוק העניין, רק שהם לא מקצוענים כמו האופנוענים האלה שטיפסו על הקיר.

<יהודה פינסקר: אין שדה ראייה, הבטונדות האלה זה צרה צרורה.

<יהודה פינסקר: רכב שנתקע שם עוצר את כל הכביש וזה לא משנה אפילו אם הוא על פנצ'ר, הוא עוצר את כל הכביש.

<יהודה פינסקר: יש מקרים, שהילדים שלנו נתקעים בבתי-הספר, ילדים בכיתות א'-ב' נתקעים בבית-הספר ארבע-חמש שעות עד שהם יכולים לחזור הביתה וגם אי אפשר להגיע אליהם כי ברגע שהכביש הזה תקוע הוא תקוע כבר משני הצדדים.

<יהודה פינסקר: יש דברים שהם מידיים ויש דברים שהם לעתיד ולעתיד הקרוב שצריך לפתור אותם.

<יהודה פינסקר: הבטונדות האלה זה לא פתרון.

<יהודה פינסקר: הצמתים, לא עשיתם כלום עם זה שטיפה הרחבתם שם, הקטנתם את נתיב ההשתלבות.

<יהודה פינסקר: אי אפשר להשתלב, אני לא מדבר על זה שיוצאים משאיות עם גרר ולא מסוגלות להשתלב שם.

<יהודה פינסקר: יש שם קטע של כמה מטרים, אתה עומד שם כולך רועד שלא תחטוף איזה בום, ואתה מחפש את ההזדמנות להאיץ שם כמו בטירוף בשביל להאיץ ולנסות להשתלב.

<יהודה פינסקר: זה מקום מסוכן.

<יהודה פינסקר: אני לא יודע איפה אתם בכלל נמצאים.

<יהודה פינסקר: תלכו לשם, תבקרו במקום הזה, תראו מה קורה שם.

<יהודה פינסקר: אנחנו מזמינים אתכם, בואו תראו, תהיו אתנו, תנסו לצאת בצומת הזה, אתם פיזית, מה שהאנשים שלנו מנסים ביום-יום ולא מצליחים.

<יהודה פינסקר: פחד אלוהים.

<יהודה פינסקר: תודה.

קארין אלהרר: תודה.

קארין אלהרר: חבר הכנסת נחמן שי, בבקשה.

נחמן שי: תודה רבה.

נחמן שי: יש יחס מוזר ביחס לחתיכת הכביש הזה.

נחמן שי: הכנסת הזאת רואה ושומעת על מאות קילומטרים אם לא יותר של כבישים, על מסילות ברזל, על תוכניות ענק, ובסוף יש פה חלקה קטנה כזאת שהיא נזנחת, רואי כולם ויודעים שמספר התאונות שם גדול ואנשים משלמים בחייהם ועוברים על זה לסדר היום.

נחמן שי: היינו שם, היינו.

נחמן שי: קארין, אני לא יודע אם את היית.

נחמן שי: היינו שם, יושב-ראש המועצה הזמין אותנו ועברנו, ועמדנו, וראינו, ואחר-כך כל פעם מתרחשות עוד תאונות ואנחנו אומרים לעצמנו למה עוד אנשים צריכים לשלם בחייהם כדי להשתכנע.

נחמן שי: אבל לא משתכנעים.

נחמן שי: אני אומר לכם, יש פה שיקולים זרים שאינם ברורים לי והגיע הזמן פעם אחת לומר אותם, כי העלינו את זה במליאת הכנסת והעלינו את זה בוועדות והעלינו את זה בכל מקום.

נחמן שי: יש איזושהי מערכת שמונעת ממשרד התחבורה לתת הכביש הזה את העדיפות שלו ואת המקום שלו ואת הטיפול בו.

נחמן שי: יש משהו שאני לא יודע.

נחמן שי: אני מוכן לדעת מהו.

נחמן שי: בזמן האחרון מדברים על פילים בחדר, כל הזמן מחפשים פילים.

נחמן שי: אני לא רואה פה פיל, אבל אולי יש איזה פיל, אולי יש איזושהי סיבה, אז תגידו אותה ונדע ונילחם בה.

נחמן שי: אבל זה לא יכול להיות שנזדמן הנה שוב ושוב ושוב, ואני מודה לך על הדיונים הרצופים – לבחור פעם אחת מקרה פרטי אחד ולראות למה זה לא זז לשום מקום.

נחמן שי: למה לא מטפלים בכביש הזה כמו שצריך ומצילים חיי אדם?

נחמן שי: אין לזה הגדרה אחרת.

עיסאווי פריג': כי אין מצביעי ליכוד שם.

נחמן שי: יפה אמרת.

נחמן שי: יפה אמרת.

עיסאווי פריג': שאלת שאלה, עניתי לך.

נחמן שי: יפה אמרת, טוב שבאת.

נחמן שי: אני תמיד אוהב אותך.

נחמן שי: מצאת את הפיל.

עיסאווי פריג': אתה שואל שאלות.

עיסאווי פריג': אני עונה לך.

נחמן שי: אין כמוך.

קארין אלהרר: אפשר להפסיק את המופע?

עיסאווי פריג': זה לא מופע.

עיסאווי פריג': למה?

עיסאווי פריג': כשאומרים את האמת - - -

קארין אלהרר: לא, אני מודה לך, מודה לך.

קארין אלהרר: קחו חדר.

קארין אלהרר: נו, קדימה.

עיסאווי פריג': חברי נחמן שי שאל שאלה: למה?

עיסאווי פריג': אני ניחשתי וזכותי לנחש שיש בעיה, אין מצביעי ליכוד.

עיסאווי פריג': יש קיבוצניקים וערבים פחות או יותר, אז זה לא מסתדר.

נחמן שי: קבוצות מיעוט.

קארין אלהרר: לאן הגענו?

קארין אלהרר: קיבוצניקים.

עמר בר-לב: ומושבניקים.

עיסאווי פריג': אני מכיר את האיזור.

עיסאווי פריג': אני ביקרתי בעבר, ביקרתי הרבה גם אצל החברים שלי במושבים ובקיבוצים שם.

עיסאווי פריג': זה טבעי שאני שם.

עיסאווי פריג': חברים, זה לא דבר חדש שם.

עיסאווי פריג': אבל אני רוצה להתייחס לזה מאספקט אחר.

עיסאווי פריג': אני עוקב אחרי הנושא הזה יחד עם ראשי המועצות באיזור קרוב לשנה וחצי.

עיסאווי פריג': קיימנו אינספור דיונים.

עיסאווי פריג': אני זוכר את העימות הלפני-אחרון שהיה ביני לבין השר שאמר: אתה לוביסט.

עיסאווי פריג': הוא אמר לי: אתה לוביסט, כשדיברתי על כביש 67, וזה בפרוטוקולים, והתעצבן כאן.

עיסאווי פריג': בסדר, אני גאה להיות לוביסט.

עיסאווי פריג': אם כך, אני לוביסט של כביש 66.

עיסאווי פריג': אבל צר לי מאוד, כבוד השר לא עומד בהבטחות שהוא נתן ל נו.

עיסאווי פריג': הוא נתן הבטחה פשוטה.

עיסאווי פריג': ניסינו בכל כוחנו להכניס את הכביש הזה לתוכנית החומש.

נחמן שי: נכון.

עיסאווי פריג': ניסינו, ועם איתן כבל יושב-ראש ועדת הכלכלה, ונמרחנו, נמרחנו, נמרחנו, נמרחנו, בסוף הגענו להסכמות, פחות או יותר, עם ראש המועצה האזורית, איציק, שהשר מתחייב מידית לסדר את הכניסות ליישובים לאורך הכביש בכדי שיהיה אפשר לצאת מהיישוב בבטחה מינימלית לפחות.

עיסאווי פריג': מאז ההבטחה עד היום לא נעשה כלום.

עיסאווי פריג': הדבר השני שרציתי לציין – בחודש האחרון התבשרנו על עודף תקציבי של שמונה מיליארד שקל בתקציב המדינה, יש עודף גבייה.

עיסאווי פריג': והתהליך הזה של עודף הגבייה הוא תהליך של כמה שנים טובות.

עיסאווי פריג': בשנה שעברה היה כמדומני שישה מיליארד, לפני כן היה שבעה מיליארד.

עיסאווי פריג': אז יש כסף, יש כסף, ולסדר את הכניסות ואת המפרידים ממגידו עד ליישוב זלפה זה לא ימוטט תקציב והתקציב יהיה בסימן שאלה גדול.

עיסאווי פריג': הסוגיה השלישית שרציתי להתייחס אליה, סוגיית "נתיבי ישראל" – מדי פעם יוצא לי לקרוא ולעיין בתקציב של "נתיבי ישראל" וכל ההתחייבויות של "נתיבי ישראל".

עיסאווי פריג': אדוני, לא כל מה שאמור להתבצע שם מבוצע.

עיסאווי פריג': ומה הסיבה שאני שומע כל הזמן את מילת הקסם: תכנון, תכנון, תכנון, תכנון?

עיסאווי פריג': אני לא מתכנן.

עיסאווי פריג': אני לא מבין בזה.

עיסאווי פריג': אבל אני מבין דבר פשוט, אתם לא עומדים בהבטחות, מדי שבוע יש תאונות, ואנשים נהרגים בכביש הזה.

עיסאווי פריג': אלו העובדות.

עיסאווי פריג': לא עומדים בהבטחות ואנשים נהרגים.

עיסאווי פריג': מה צריך להגיד יותר מזה, גברתי?

עיסאווי פריג': זה מה שיש לי להגיד.

קארין אלהרר: תודה.

קארין אלהרר: נציג האוצר, אתם מתכננים להעביר עוד כספים לעניין הזה עקב הגידול בגבייה?

<אלי מורגנשטרן: אני לא יכול להגיד שאנחנו מתכוונים להגדיל את תקציב משרד התחבורה לאור עודפי הגבייה.

<אלי מורגנשטרן: יש אצלנו הפרדה מאוד ברורה בין צד ההכנסות לבין צד ההוצאות.

<אלי מורגנשטרן: מאחר שאני בצד שמבזבז ולא בצד שאוסף את הכסף, אז אני לא יכול להשתמש אפילו באגורה אחת מעודפי הגבייה.

עיסאווי פריג': מה הניצול בפועל של תקציב "נתיבי ישראל" בשלוש השנים האחרונות, ביצוע בפועל, תזרים מזומנים, לעומת התקציב הקיים אצלם?

<אלי מורגנשטרן: אני מתלבט איך לענות על השאלה הזאת - -

קארין אלהרר: בכנות.

<אלי מורגנשטרן: כי התקציב של "נתיבי ישראל" מורכב גם מהרשאה להתחייב וגם מתקציב של מזומנים.

עיסאווי פריג': מילת הקסם.

עיסאווי פריג': אני מדבר על מזומנים - - - לא הרשאה להתחייב.

קארין אלהרר: לא הרשאה להתחייב.

קארין אלהרר: הוא היה מאוד ממוקד.

<אלי מורגנשטרן: תקציב המזומן של "נתיבי ישראל" בשנים האחרונות הוא בין חמישה לשישה מיליארד שקל.

<אלי מורגנשטרן: הם מבצעים 99% מהתקציב שלהם.

עיסאווי פריג': יוצא לשטח?

<אלי מורגנשטרן: יצא לשטח בשנה האחרונה מעל חמישה מיליארד שקל, 5.099 מיליארד שקל.

עיסאווי פריג': וכמה הרשאות להתחייב מצטברות יש?

<אלי מורגנשטרן: עשרות מיליארדים.

עיסאווי פריג': גברתי, זה פרויקטים שהוחלט על ביצועם והמיליארדים עדיין מחכים שם.

עיסאווי פריג': וזה נלקח בתקציבים.

עיסאווי פריג': זה קיים.

עיסאווי פריג': הרשאה להתחייב מצטברת של מספר שנים, הוא אומר מיליארדים.

עיסאווי פריג': כאן קבור הפתרון.

<אלי מורגנשטרן: לא הבנתי מה השאלה.

עיסאווי פריג': לא, לא קשור אליך.

קארין אלהרר: זו לא היתה שאלה.

קארין אלהרר: זה היה ציון עובדה.

<אלי מורגנשטרן: עובדה נכונה.

<אלי מורגנשטרן: אפשר לדוגמה לקחת את כביש 66 שעכשיו נמצא בתוכנית החומש החדשה של "נתיבי ישראל".

<אלי מורגנשטרן: הפרויקט בסדר גודל של מיליארד ו-350 מיליון שקל.

<אלי מורגנשטרן: והנה הרשאה להתחייב של מיליארד ו-300 מיליון שהביצוע שלה בשנים 2017 ו-2018 יהיה כמה עשרות מיליונים.

<אלי מורגנשטרן: אז הנה, יש בספר התקציב הרשאה - --

עיסאווי פריג': אני אחדד את השאלה: כמה מתוך ההרשאות להתחייב מתייחס לשנתיים ושלוש שנים אחורה?

<אלי מורגנשטרן: אפשר להגיד משפט על תקציבי כבישים או תשתיות באופן כללי.

<אלי מורגנשטרן: פרויקט תשתיות שמאושר בתוכנית חומש יהיה בספר התקציב בסביבות שבע עד שמונה שנים, כי יש כמה שנים של תכנון - - -

קארין אלהרר: אבל אדוני, אנחנו דנו פה במשך שעה, ובשעה האחרונה נמסר לנו שזה לא בתוכנית החומש בכלל.

<אלי מורגנשטרן: זהו, דיברתי בינתיים על הנושא של תקציבים באופן כללי, לא ספציפית לגבי כביש 66.

קארין אלהרר: בוא נהיה ספציפיים.

<אלי מורגנשטרן: כביש 66 עצמו לא תוקצב לביצוע בחומש של 2017 עד 2021.

נחמן שי: תחליט, מי נותן לכם את העדיפויות - - -

קארין אלהרר: זה השר.

קארין אלהרר: יש ועדה בין-משרדית.

קארין אלהרר: דיברו על זה.

עיסאווי פריג': השר מחליט.

<אלי מורגנשטרן: צריך להפריד בין תוכנית החומש של כבישים לבין מוקדי סיכון.

<אלי מורגנשטרן: מוקדי סיכון זה ועדה שנתית שמתכנסת ודנה במוקדים של קילומטר כביש או צומת שבה יש בעיה של הרבה תאונות דרכים - - -

איתן ברושי: ופה זה נכנס לתוך ה - - -

<אלי מורגנשטרן: בכל פרויקט של מוקדי סיכון שנכנס, שצריך טיפול, מטופל, בלי קשר לתוכנית החומש - - -

<קריאה: והתוכנית הזאת נכנסה לתוך מוקדי הטיפול?

<אלי מורגנשטרן: כן, כפי שצוין קודם.

קארין אלהרר: חמישה מוקדים – ארבעה טופלו ואחד to be determined.

<אלי מורגנשטרן: לגבי ההרחבה של הכביש עצמו – ופה יש איזשהו טרייד-אוף בין הבטיחות לבין הנוחיות, טיפול במוקדי סיכון הרבה פעמים מקשה על הנוחיות של השימוש בכביש.

<אלי מורגנשטרן: למשל, הפרדה קשיחה, כפי שציינו ראשי הרשויות היא לא נעימה לנהגים.

קארין אלהרר: אדוני, הם לא מדברים רק על נעים או לא נעים.

קארין אלהרר: הם מדברים גם על מעבר של הולכי רגל שמסכן אותם כי אין טווח ראייה.

קארין אלהרר: זה הרבה מעבר ללא נעים.

<אלי מורגנשטרן: שיקולי הבטיחות הם שיקולים בפני עצמם.

<אלי מורגנשטרן: מעבר לשיקולי הבטיחות, בהנחה ששיקולי הבטיחות נענו, עדיין זה עושה פחות נוחיות למשתמשי הדרך.

<אלי מורגנשטרן: יותר נוח בכביש רחב שאין בו מפרדה קשיחה.

<אלי מורגנשטרן: מפרדה קשיחה מקשה על הנהגים.

עיסאווי פריג': אתה משרד האוצר, לא משרד התחבורה, אדוני.

קארין אלהרר: רגע, עיסאווי, תן לאיש להתבטא.

<אלי מורגנשטרן: לכן, הרבה פעמים כשמטפלים במוקדי סיכון זה לא כל כך נוח וטוב למשתמשי הדרך מבחינת נוחות הנסיעה.

<אלי מורגנשטרן: מבחינת הבטיחות זה משפר את הבטיחות.

<אלי מורגנשטרן: ראשי הרשויות רוצים, ובצדק, שירחיבו את כל הכביש.

<אלי מורגנשטרן: מאחר שהעלויות של הרחבת הכביש הן גבוהות בהרבה מאשר - - - בין עשרות מיליונים לבין מאות מיליונים וקרוב למיליארד שקל, אז זה כבר עובר לסוגיית תעדוף של פרויקטים של תוכנית החומש של "נתיבי ישראל" שלא קשורה למוקדי סיכון, אלא פרויקטים של תשתית באופן כללי.

<אלי מורגנשטרן: כביש 66 לא נכנס בתוכנית החומש בגלל שבתעדוף בין הכבישים שנכנסים לתוכנית החומש נכנס לפניו כביש 65 - - -

קארין אלהרר: מה הם הקריטריונים של כניסה לתוכנית החומש?

<אלי מורגנשטרן: זה תלוי בצורך הארצי של הכבישים האלה.

<אלי מורגנשטרן: יש גם ניואנסים בתוך הכביש, אבל קודם כל - - -

קארין אלהרר: רגע, אני עוצרת אותך, במחילה.

קארין אלהרר: גברתי, אומר נציג האוצר, אני מניחה שזה גם על דעתכם, שזה תוכנית ארצית.

קארין אלהרר: מה, בגלל שזה כביש בצפון זה לא מעניין את שאר המדינה?

<מיטל הומינר: כביש 65 הוא לא כביש בצפון?

עמר בר-לב: הוא כביש בצפון, בין קיבוצים ומושבים, אז זה לא מעניין.

קארין אלהרר: אני מנסה להבין את הדבר הזה.

קארין אלהרר: אמרנו קודם, יש כביש קצר, יש מספר רב של הרוגים ופצועים.

קארין אלהרר: אני רוצה לדעת עוד נתון – אחרי שתוקנו ארבעה מוקדים, האם זה הוריד את מספר הנפגעים ביחס לשנים קודמות?

<מיטל הומינר: במקומות שבהם נעשתה הפרדה, ירדו מספר התאונות.

<מיטל הומינר: ולכן אנחנו צריכים לסיים את חלק ההפרדה השלישי - - -

קארין אלהרר: בכמה זה ירד?

<מיטל הומינר: אני לא יודעת בכמה ירדו מספר תאונות הדרכים, אני צריכה לוודא מול - - -

קארין אלהרר: אז איך את קובעת את הקביעה הזאת?

<מיטל הומינר: כי "נתיבי ישראל" עדכנו אותי בזה, אבל אני לא יודעת להגיד לך בכמה.

עמר בר-לב: יכול להיות שבשבועיים האחרונים לא היתה שם תאונה ולכן - - -

<מיטל הומינר: משטרת התנועה יכולה להגיד.

קארין אלהרר: אתמול היתה תאונה.

<יצחק עייש: אתמול היתה תאונה עם שני פצועים.

<מיטל הומינר: אני אענה ספציפית על התאונה.

<מיטל הומינר: איפה היתה התאונה אתמול?

<קריאה: בצומת הכניסה לקיבוץ מגידו.

<מיטל הומינר: יש שם מפרדה?

<קריאה: כן.

<מיטל הומינר: גם באיזור שיש בו מפרדה היתה תאונה?

<קריאה: התאונה היתה בדיוק בקטע שבין שתי המפרדות, בצומת הכניסה לקיבוץ מגידו.

<מיטל הומינר: והצומת, סיכמנו שהיא תטופל במסגרת פניות שמאלה במרחב הכפרי?

<קריאה: לא.

<מיטל הומינר: הפניות ליישובים לא טופלו.

<מיטל הומינר: הפניות ליישובים יטופלו במסגרת פניות שמאלה במרחב הכפרי, ואמרנו שהן מגובשות בימים אלה.

קארין אלהרר: את יודעת כמה זמן אני שומעת על הגיבוש הזה?

קארין אלהרר: מיולי אתם מתגבשים.

אראל מרגלית: אנחנו רוצים שיהיו פניות שמאלה גם במרחב הכפרי וגם במרחב העירוני, וגם במרחב הקיבוצי, באופן כללי במדינת ישראל.

אראל מרגלית: פנייה שמאלה זה טוב, אבל זה דחוף כדי לפתור את בעיית הבטיחות.

<מיטל הומינר: וכמו שהסברתי קודם, אנחנו בוחנים את הפניות שמאלה בכל המרחב של המדינה.

קארין אלהרר: גברתי, רגע.

קארין אלהרר: מה זה, בימים אלה?

קארין אלהרר: מתי?

קארין אלהרר: תני לי תאריך.

<מיטל הומינר: "נתיבי ישראל" התחילו לעבוד על זה לפני כחודשיים - - -

קארין אלהרר: למה לפני חודשיים?

קארין אלהרר: דיברנו ביולי, אמרתם לי אז שזה יגובש.

קארין אלהרר: מיולי עד ללפני חודשיים עברו אי אלו חודשים.

קארין אלהרר: מה עשיתם בין לבין?

<מיטל הומינר: ביולי הסברנו שזה נסגר במסגרת תוכנית החומש שתתחיל בינואר.

<מיטל הומינר: אין לי תקציב לזה - - - בינואר.

<מיטל הומינר: אני לא יכולה להגיד לחברה, תתניעי פרויקט בלי שיש לה תקציב לזה.

קארין אלהרר: גברתי, יש גבול גם לטענות הללו, כי אתם אמרתם, לא יהיה בתוכנית החומש כבר ביולי.

קארין אלהרר: אמרתם את זה אז בהגינות, יש לומר.

קארין אלהרר: ואנחנו חברי הכנסת אמרנו שננסה לשנות את רוע הגזירה.

קארין אלהרר: אבל הודעתם קבל עם וועדה שלא יהיה בתוכנית החומש.

קארין אלהרר: ואם כך הדבר, מה מנע מכם להתחיל להתגבש על תוכנית סדורה, כולל הפניות, כולל הכול, מיולי?

קארין אלהרר: למה רק לפני חודשיים?

קארין אלהרר: מה, ההרוגים הללו לא שווים?

<למיטל הומינר: פניות שמאלה לא דנים רק בכביש 66, כפי שהסברתי קודם, אנחנו דנים בכל הארץ.

קארין אלהרר: גברתי הבינה שכל הארץ זה חשוב מאוד, אבל כביש 66 הוא כביש קשה.

<מיטל הומינר: אני יכולה להעביר את זה הלאה - - -

קארין אלהרר: וגברתי יודעת שגם במקומות שבהם יש את המפרדה, עדיין מתרחשות תאונות.

עיסאווי פריג': אבל לא בכל המקומות יש מפרדה.

עיסאווי פריג': אני רוצה לדעת מה לגבי צומת מגידו-זלפה.

קארין אלהרר: רגע, אבל אני עוד לא קיבלתי תשובה עד מתי מסתיימת העבודה.

קארין אלהרר: בינתיים הבנתי שהיא התחילה לפני חודשיים, ואני זועמת על זה כי זה לא הגיוני.

קארין אלהרר: עכשיו אני רוצה לדעת מתי זה מסתיים.

<מיטל הומינר: כשבחנו את כל הכבישים והתחלנו את הבחינה של כל הפניות שמאלה במדינת ישראל, והבחינה של כל הצמתים אמורה להסתיים בעוד כחודשיים, ואז אנחנו צריכים לקבל מתודולוגיה שמסתכמת לנו לסל.

קארין אלהרר: עכשיו תתרגמי לי את זה למתי בפועל נראה עבודות שמתבצעות.

<מיטל הומינר: שנייה, יש לי רק משהו לעדכן.

<מיטל הומינר: חלק מהפניות שמאלה שם לא מתוכננות.

<מיטל הומינר: זאת אומרת, אני אצטרך לתכנן אותן, ואחרי שיהי לנו תכנון נתחיל בביצוע.

קארין אלהרר: אז את אומרת, סוף 2025, תחילת 2030?

<מיטל הומינר: ממש לא.

קארין אלהרר: אז מה את אומרת?

<מיטל הומינר: אם זה הפרדות קטנות ושלא צריך סטטוטוריקה, אז זה משהו שיכול להתחיל חודשיים אחרי שהתוכנית מסתיימת.

<מיטל הומינר: אבל אם אני צריכה שם סטטוטוריקה, אז זה מעל ליכולות שלי.

<מיטל הומינר: אנחנו צריכים את הסטטוטוריקה, אנחנו צריכים לעדכן את זה מבחינה סטטוטורית.

קארין אלהרר: מה זאת אומרת?

קארין אלהרר: גברתי, זו תשובה שהיא מאוד לא מקובלת.

קארין אלהרר: מה זה, מעבר ליכולות שלי?

קארין אלהרר: את הביצוע.

<מיטל הומינר: לא מעבר ליכולות שלי, אלא מעבר ליכולות שלי להגיד לך שזה יסתיים תוך חודשיים.

<מיטל הומינר: אני לא יכולה להגיד את זה.

<מיטל הומינר: זה יהיה לא מקצועי להגיד כזה משפט.

<קריאה: למה?

<מיטל הומינר: כי אם יש סטטוטוריקה אנחנו חייבים ללכת למוסדות התכנון ולאשר את זה תב"עית כדי לבצע שם - - -

אראל מרגלית: איך אנחנו יכולים לעזור לך?

אראל מרגלית: אנחנו לא רוצים רק להתקיף אותך.

אראל מרגלית: אנחנו מבינים שיש לך בעיה, אבל אנחנו היינו רוצים לקחת הנחה אחרת.

אראל מרגלית: זה נקרא בפילוסופיה: ארגומנט טרנסצנדנטלי.

אראל מרגלית: בהנחה שאנחנו יכולים לפתור את זה מהר, מה את צריכה מאתנו כדי שאנחנו נסייע לך שהתהליך שאת צריכה לעבור, שהוא מציל חיי אדם, יהיה הרבה יותר מהיר?

אראל מרגלית: אנחנו מוכנים לעזור.

<מיטל הומינר: במסגרת הפניות שמאלה, בעוד חודשיים יגובש הסל.

<מיטל הומינר: הפרויקטים שייכנסו בכביש 66 בו יבחנו איזה כניסות ליישובים יצטרכו להיות.

<מיטל הומינר: אם הפתרון הזה יגיע ללא סטטוטוריקה, זה פרויקטים עם ביצוע די קלוש.

<מיטל הומינר: אם במסגרת הפניות שמאלה תהיה סטטוטוריקה, אנחנו - - -

קארין אלהרר: מבזבזים את זמננו.

קארין אלהרר: חבר הכנסת עמר בר-לב, בבקשה.

עמר בר-לב: גברתי היושבת-ראש, אני חושב שיש כאן ניצול ציני של סטטיסטיקה וממוצעים.

עמר בר-לב: מצד אחד אומרים לנו שכביש בסיכון זה כביש שיש בו למעלה משני הרוגים, וכאן שמענו שבשנתיים האחרונות היו שמונה הרוגים, ונדמה לי שמספר יותר גדול של פצועים.

עמר בר-לב: אני לא יודע למה את צריכה לחכות שנתיים, כי אני מניח שגם ב-2015 לבדה היו יותר משני הרודים.

עמר בר-לב: מצד שני, מחלקים לנו את העודה לקטעים כאלה קטנים ואומרים, רק בקטע הזה יש בעיה.

עמר בר-לב: אני יכול להבין שבכביש של 100 קילומטר או אפילו 20 קילומטר יש איזור מסוים שמועד לפורענות ובו היו שני הרוגים, אז לא ישפצו את כל הכביש.

עמר בר-לב: אבל כאן מדובר על כביש של 18 קילומטר, כפי שאמרת קודם, חמישה מוקדים שהם הגדירו שהמרחק הוא מעל לשבעה קילומטר בחמשת המוקדים האלה.

עמר בר-לב: גם כל שאלה שאת שואלת אותם, נותנים לך תשובה מרובעת כזאת - - -

קארין אלהרר: שמרחיקה את מועד הביצוע.

עמר בר-לב: לא רק שמרחיקה, אלא שמסבירים למה זה לא עומד בקריטריון משנה כזה או אחר.

עמר בר-לב: יש כאן מצב מאוד פשוט.

עמר בר-לב: יש כביש של 18 קילומטר, יש למעלה משמונה הרוגים בשנתיים האחרונות, רק אתמול היתה שם תאונה, אנ י מעריך שהתיקון של אותם חמישה איזורים פלוס הפניות שמאלה שיגובשו, אנחנו מתכוונים בעתיד, א ני לא יודע מה הפער בינם לבין תיקון כל 18 הקילומטר האלה מבחינה תקציבית.

עמר בר-לב: הרבה פעמים חלוקה לקטעים עולה הרבה יותר מאשר לעשות את הכול במכה אחת, והכי גרוע זה שאנחנו לא שומעים שבתוכנית החומש יש איזושהי כוונה לעשות שם משהו.

עמר בר-לב: ולכן זאת דוגמה קלאסית של רשות מרובעת או רשויות מרובעות שכל פעם חותכות את העוגה בצורה כזאת שמתאימה לנתונים הסטטיסטיים שלהם אבל לא רואים את התמונה הכוללת, והתמונה הכוללת היא בלתי נסבלת.

קארין אלהרר: תודה.

קארין אלהרר: עיסאווי, בבקשה.

עיסאווי פריג': רק רציתי להדגיש, בהמשך למה שאמרת על השינוי הסטטוטוריים – הקטע בין מגידו לזלפה שלפני כמה חודשים נהרגו בו שתי נשים - - -

יוסף ג'בארין: שלוש נשים ואחד פצוע קשה עד היום.

עיסאווי פריג': כן.

עיסאווי פריג': בגלל שאין קו הפרדה, זה גם מחייב תכנון של שבע שנים?

יוסף ג'בארין: אתה מתכוון להפרדה קשיחה.

<מיטל הומינר: לא.

<מיטל הומינר: הפרדה קשיחה ניודנה במסגרת מוקדי הסיכון.

<מיטל הומינר: אם התאונה שאתה מדבר עליה נכללה בוועדה האחרונה למוקדי סיכון, עדיין לא קיבלנו את הפרויקטים.

אראל מרגלית: סליחה, עדיין לא קיבלתם את הפרויקטים מאיפה?

<מיטל הומינר: ממוקדי הסיכון החדשים שהיו בשנת 2016.

<מיטל הומינר: זאת אומרת, כל שנה מתכנסת ועדת מוקדי הסיכון בסיכום שנה ומקבלת - - -

נחמן שי: היא מתכנסת פעם בשנה על בסיס מה, סטטיסטיקה שנתית?

<מיטל הומינר: לא.

<מיטל הומינר: היא מתכנסת יותר מפעם בשנה, אבל יש - - -

<יצחק עייש: היא מתכנסת פעמיים בשנה וגם לפי הצורך.

<יצחק עייש: אני כבר יכול להגיד לכם שב-21 בינואר אנחנו נתכנס.

<יצחק עייש: אני חבר בוועדה הזאת.

<יצחק עייש: ב-21 בינואר נציג "נתיבי ישראל" יביא את המלצתו לקטע ממגידו לג'נין.

<יצחק עייש: שם יש לנו המלצה לבנות מפרדה קשיחה, והוועדה תדון בזה.

יוסף ג'בארין: יש סיכוי שההמלצה תתהפך?

<יצחק עייש: הוועדה תדון בזה.

<יצחק עייש: בדרך-כלל המלצותינו מתקבלות.

יוסף ג'בארין: זה חדשות טובות.

קארין אלהרר: אני לא יודעת.

קארין אלהרר: עד שאני ל ארואה את זה בשטח, זה הכול דיבורים.

עיסאווי פריג': כמה זמן ייקח עד שיתבצע מרגע שמתכנסים ב-22 בינואר.

קארין אלהרר: עכשיו צריך סטטוטוריקה.

<מיטל הומינר: לא, זה פרויקט ללא סטטוטוריקה.

יוסף ג'בארין: תשאל כמה ישיבות ועדת ביקורת המדינה עד ש - - -

קארין אלהרר: גברתי תכין תשובה.

אראל מרגלית: כפי שאני מבין, לראש המועצה איציק חולבסקי יש סיכום עם שר התחבורה באופן כללי.

אראל מרגלית: אתם מדברים על כל בעיה, כפי שאמר חבי חבר הכנסת עמר בר-לב אמר, בצורה אטומית, ואנחנו מדברים פה על מולקולה, אנחנו מדברים פה על משהו יותר הוליסטי.

אראל מרגלית: כלומר, אנחנו היינו רוצים לראות איך אתם לוקחים את הבעיה הזאת, כי אנחנו מבינים שאפשר לדון בכל צומת בנפרד והפניות שמאלה בנפרד, וקו הפרדה כזה או אחר בנפרד, אבל יש פה כביש שגורם לתאונות ולהרוגים, והיינו רוצים לעזור לכם ולראות איך אתם מטפלים בזה בצורה יותר הוליסטית ומקבלים את ההחלטות שאתם צריכים לקבל ולזרז חלק גדול מהתהליכים.

אראל מרגלית: למגידו, אני יודע, יש תוכניות.

אראל מרגלית: יש 39 דונם ליד המועצה שרוצים להקים שם האב לעסקים קטנים, יש את הכלא שרוצים להזיז קצת מזרחה ולהקים שם מיזם תיירות, יש את מה שהם עושים עם יוקנעם שבמקום מרכז לוגיסטיקה הם רוצים להקים שם איזור תעשייה.

אראל מרגלית: כל הדברים האלה יוצרים דינמיקה, יצרו עוד יותר תנועה.

אראל מרגלית: אז גם הרעיון של להרחיב את הכביש הוא רעיון טוב וגם לפתור את הדברים ולתת לכם את הסיוע שאתם חושבים שצריך.

אראל מרגלית: אבל אתם חייבים להיכנס, כפי שפיטר דרוקר אומר: a manager does the right things, a leader does things right.

אראל מרגלית: אתם כאילו יעילים, אבל פחות אפקטיביים.

אראל מרגלית: ואנחנו רוצים לראות את התמונה הזאת כבעיה אחת שיש לה צמתים שונים ומקומות שונים שבהם קורים אסונות כל הזמן ולגבש גם את התקציב אבל גם את קצב העבודה, שנטפל בזה כמו בבעיה בוערת, לא כמו בעיה שהיא נגררת.

אראל מרגלית: זה הרעיון המרכזי.

אראל מרגלית: אז אם אנחנו יכולים לעשות משהו כדי לעזור או לסייע לכם, או אתם יכולים לדווח לנו בצורה אחרת או אתם רוצים שאחד מאתנו יבוא או נמשיך את הדיונים, אז תגידו לנו.

אראל מרגלית: זה בוער, זה חיי אדם.

עיסאווי פריג': אני רוצה תשובה לגבי הלו"ז.

קארין אלהרר: בבקשה, גברתי.

<מיטל הומינר: לגבי הלו"ז – ברגע שפרויקט נכנס למוקדי סיכון אני מקבלת אותו כמוקד סיכון ועצה לתכנון, תכנון ל וקח להם – בדרך כלל, ועוד פעם, אני לא יכולה לענות כי אני לא מכירה את הפרויקט הספציפי.

<מיטל הומינר: אתה רוצה להגיד כמה זמן בממוצע לוקח תכנון על כביש?

<יצחק עייש: בין שלושה לארבעה חודשים.

<מיטל הומינר: באתי להגיד, מקסימום חצי שנה.

<מיטל הומינר: ואז מתחילים ביצוע.

<מיטל הומינר: הביצוע של המפרדה אמור לקחת עוד שלושה-ארבעה חודשים בדרך כלל.

עיסאווי פריג': ב-2017 נראה בקטע בין ג'נין לזלפה בטונדה מפרידה.

<מיטל הומינר: אני אענה שכן, רק אם ייכנס למוקד סיכון.

יוסף ג'בארין: יש המלצה של "נתיבי ישראל".

<מיטל הומינר: - - - אני לא יושבת בוועדה.

<מיטל הומינר: אני מדגישה: אני לא יושבת בוועדה, אני מקבלת את הפלטים ממנה.

<מיטל הומינר: אם זה יאושר - - -

יוסף ג'בארין: זה יאושר בעוד שבוע.

עיסאווי פריג': טוב, נעקוב אחרי זה.

עיסאווי פריג': - - - ההמלצות שלהם מתקבלות.

יוסף ג'בארין: אגב, אתם מעודכנים שהמחסום עומד לפעול עוד מעט.

יוסף ג'בארין: זה רק יגביר את התנועה.

יוסף ג'בארין: זו נקודה חשובה, גברתי, שלא עלתה - - -

קארין אלהרר: אני גם רוצה להזכיר ש"נתיבי ישראל" המליצו להכניס את כביש 66 לתוכנית החומש.

קארין אלהרר: אז בואו לא נתלהב.

יוסף ג'בארין: כבוד ראש המועצה, אתם מודעים לכך שהמחסום - - -

<איציק חולבסקי: אנחנו מודעים.

יוסף ג'בארין: זה אומר שזה רק מגביר את התנועה באיזור, נכון?

<איציק חולבסקי: כן, בהחלט.

יוסף ג'בארין: המחסום הישן עומד להיפתח מחדש באיזשהו אופן.

<איציק חולבסקי: - - - יגביר את התנועה.

קארין אלהרר: את כל הנתונים האלה אתם לוקחים בחשבון?

<מיטל הומינר: בטיפול במוקדי סיכון – לא.

<מיטל הומינר: אם הפרויקט ייכנס לתוכנית החומש או לא, אז כן.

קארין אלהרר: והחלטתם שלא להכניס לתוכנית החומש.

קארין אלהרר: לקחתם את זה בחשבון?

<מיטל הומינר: ספציפית עליו אני לא יודעת לענות לך עדיין תשובה ספציפית.

קארין אלהרר: לא הבנתי.

קארין אלהרר: על מה באנו לדבר היום?

קארין אלהרר: סליחה על חוסר הסבלנות.

<מיטל הומינר: שנייה.

<מיטל הומינר: אני לא יודעת אם ספציפית לקחו את הפתיחה של מעבר הגבול, אני לא יודעת מתי זה יהיה וכולי.

<מיטל הומינר: אני לא יודעת, אני צריכה לברר מול "נתיבי ישראל" ואני אעדכן אותם.

<מיטל הומינר: ספציפית על מעבר הגבול אני לא יודעת.

קארין אלהרר: יש פה נציג של "נתיבי ישראל".

קארין אלהרר: אדוני, כל הנתונים שמדובר עליהם, הרחבת הפעילות בכביש, הכול נלקח בחשבון כשהיתה השיחה לגבי תוכנית החומש?

<יצחק עייש: אני לא הייתי שותף לתוכנית החומש.

קארין אלהרר: אתה היית שותף להמלצה?

<יצחק עייש: כן, הייתי שותף להמלצה.

קארין אלהרר: מה היו השיקולים שבגינם המלצתם על כניסה לתוכנית החומש?

<יצחק עייש: בגלל מצב הכביש, לאור ריבוי התאונות בו ולאור ריבוי התנועה בו, חשבנו שהוא צריך להיכנס לתוכנית החומש.

<יצחק עייש: ולכן מנכ"ל החברה המליץ בפני השר להכניס אותו לתוכנית החומש.

<יצחק עייש: אבל לגבי מה שאמרת קודם – יש הבדל בין מוקד סיכון לתוכנית פיתוח.

<יצחק עייש: בתוכנית פיתוח לא קיבלו את המלצתנו מכיוון שמדובר בגדול, כמעט במיליארד שקלים, לפיתוח כל הכביש הזה.

<יצחק עייש: אבל מוקד סיכון שבו אנחנו ממליצים, הוא כמה מיליונים, ולכן סביר להניח שכן יקבלו את המלצתנו במוקד סיכון.

<יצחק עייש: תוכנית פיתוח זה דבר אחר לגמרי.

עיסאווי פריג': זו אסטרטגיה אחרת.

<יצחק עייש: כן.

עיסאווי פריג': לא ענו על השאלה שגברתי שאלה לגבי פתיחת המחסום, אם נלקח בחשבון - - -

קארין אלהרר: היא אומרת שאין לה נתונים.

קארין אלהרר: אתה לא הקשבת.

קארין אלהרר: ברוך שמיר, מהנדס המועצה האזורית מגידו, בבקשה.

<ברוך שמיר: גם אני נכחתי בישיבה הזו שהתקיימה עם השר ב-5 בספטמבר 2016, ואני יכול להעיד שהסיכום היה שהכביש לא נכנס לתוכנית החומש, אבל במידי חייבים לטפל במוקדי סיכון, ומוקדי סיכון זה לא רק מפרדת בטון כי מפרדת הבטון אומנם פתרה בעיה אחת אבל יצרה בעיות אחרות שעיקרן כניסות ויציאות ליישובים, בעיקר יציאות שמאלה, והוזכר גם נושא התאורה.

<ברוך שמיר: הוזכר אפילו שלאורך כל הכביש, בגלל שהכביש הוא מתפתל, בגלל שהראות וזוויות הראייה הם בעייתיות, אז הוחלט גם לעשות תאורה לכל אורך הכביש.

<ברוך שמיר: הנושא הזה של טיפול בצמתים הוא נושא אקוטי משום שהיום היציאות מהיישובים זה פחד אלוהים, זה פשוט בלתי אפשרי, זה רולטה.

<ברוך שמיר: אז למה לחכות לקורבן הבא?

<ברוך שמיר: למה לחכות שאותו אדם שייצא מהיישוב ייפגע, ורק אז נגיד, אוי, איפה היינו?

<ברוך שמיר: הדבר הזה הוא מידי, אפשר לבצע את זה במידי, לא דורש הרבה תכנון ולא דורש הרבה תקציבים - - -

קארין אלהרר: רגע, התאורה סודרה?

<ברוך שמיר: התאורה עדיין לא סודרה.

קארין אלהרר: למה?

<ברוך שמיר: אני אומר, שני הדברים האלה, הטיפול בצמתים והתאורה לא סודרו.

<ברוך שמיר: אלה שני נושאים שהוגדר בפירוש בישיבה הזו שהם ייכנסו לתוכנית לטיפול מידי על מנת לצמצם את מוקדי הסיכון ולצמצם את הבעיות הבטיחותיות שנוצרו בעקבות בניית מרדת הבטון הזאת.

<ברוך שמיר: ברור שבמקביל לזה צריך לקדם תכנון מפורט לביצוע הכביש במתכונת המלאה שלו, זאת אומרת, שני נתיבים לכל כיוון, ארבעה נתיבים בסך-הכול, עם ירידות מסודרות ליישובים, עם כניסות, עם מעברים חקלאיים, כל הדברים האלה - - -

קארין אלהרר: זה דוּבּר בפגישה עם השר?

<איציק חולבסקי: זה סוכם עם השר.

<ברוך שמיר: זה סוכם.

קארין אלהרר: מה היה לוח הזמנים שסוכם עליו?

<ברוך שמיר: דוּבּר במידי על טיפול במוקדי סיכון שכלל גם מפרדה, גם טיפול בצמתים וגם תאורה.

<ברוך שמיר: זה עוד לא בוצע.

קארין אלהרר: מה זה, במידי?

קארין אלהרר: שאלתם מתי זה יהיה בשטח, ומה הוא ענה?

<ברוך שמיר: הוא נתן הנחיה למנכ"ל "נתיבי ישראל", תיפגש עם המועצה, תיפגש עם המהנדסים, תעשו תוכנית מידית לבצע.

עיסאווי פריג': ונפגשתם?

<איציק חולבסקי: אמרתי קודם כשלא היית פה, עיסאווי, שנקבעה ישיבה אחרי לחץ שלי של חודשים עם ניסים פרץ, מנכ"ל "נתיבי ישראל", לסוף דצמבר.

<איציק חולבסקי: יום לפני הישיבה הודיע לי ניסים שהוא עושה עבודה מצוינת ב"נתיבי ישראל", שאין מה להיפגש כי - - -

קארין אלהרר: רגע, מאוגוסט עד דצמבר לא נפגשתם?

<איציק חולבסקי: מ-5 בספטמבר עד 26 בדצמבר שאז היתה אמורה להיות הפגישה עם ניסים פרץ, לחצתי שהיא תהיה.

<איציק חולבסקי: ב-25 בדצמבר קיבלתי הודעה שהפגישה לא תתקיים כי "נתיבי ישראל", אין להם עוד תקציב לתכנון מה ששר התחבורה הגדיר בתחילת ספטמבר לביצוע מידי, והפגישה עם ניסים פרץ נקבעה מחדש ל-22 בפברואר.

עיסאווי פריג': למרות הנחיית השר?

<ברוך שמיר: הוא אפילו ציין סכום.

<ברוך שמיר: אני זוכר את הסכום.

<ברוך שמיר: דובר על 100 מיליון שקל לטיפול במוקדי סיכון.

קארין אלהרר: גברתי לא יודעת על מה הוא מדבר?

<מיטל הומינר: אני פשוט יושבת מול הסיכום.

<מיטל הומינר: אני מתנצלת - - -

<איציק חולבסקי: אני מוכרח להגיד לך - - -

<ברוך שמיר: הסיכום זה מישהו שכתב אותו, הסיכום היה מאוד אמורפי.

<איציק חולבסקי: אני מוכרח להגיד לך – את יושבת מול הסיכום, אני ישבתי מול השר, עם ברוך שמיר, עם ניסים פרץ, עם קרן טרנר, עם איתן כבל, ישבנו מול השר ואין קשר ישיר בין מה שהשר אמר לבין מה שנכתב בסיכום.

<איציק חולבסקי: אין קשר ישיר בין מה שנכתב בסיכום לבין מה שקורה בשטח.

<איציק חולבסקי: בקיצור, יש שחיקה דרמטית בין הדברים שאמר השר לבין הסיכום לבין השטח.

עיסאווי פריג': למה לא הקלטתם את השיחה?

קארין אלהרר: זה נהיה אופנתי להקליט, הא?

<ברוך שמיר: התחושה שלי בכל אופן היא שמשרד התחבורה רוצה לנוון את הכביש הזה, והכביש הזה לא יכול להיות מנוון.

<ברוך שמיר: הכביש הזה הוא ציר מרכזי והוא יהיה ציר עוד יותר מרכזי גם בשנים הבאות משום שהוא מהווה ציר תנועה ראשי בין כביש 65 במזרח, כל איזור ואדי ערה, איזור הגלבוע ובית-שאן וכולי עוברים דרל הכביש הזה כשרוצים להגיע לחלקים של מערבה למדינה, חיפה וצפונה.

<ברוך שמיר: אין דרך אחרת.

<ברוך שמיר: אין לכביש הזה חלופה אחרת, ולכן הוא ימשיך להיות כביש עמוס.

קארין אלהרר: אז איך זה מסתדר עם הרצון לנוון אותו?

<ברוך שמיר: הוא כביש צר, הוא כביש צר ומפותל, והוא ימשיך להיות כביש עמוס, וייגרמו שם תאונות.

<ברוך שמיר: אין מה לעשות.

<ברוך שמיר: משאיות שנתקעות שם, טרקטורים, רכבים שנתקעים, זה פקק, זה פקק לשעות, כבר ציינו את זה.

<ברוך שמיר: לכן במקביל לטיפול במוקדי הסיכון, חייבים לקדם גם תכנון מואץ, תכנון מפורט לביצוע, ולהכניס אותו לתוכנית החומש הבאה.

<איציק חולבסקי: הקרובה.

<איציק חולבסקי: הזאת.

עיסאווי פריג': אבל למה הגעת לתחושה שהוא הולך לנוון את הכביש?

<ברוך שמיר: התחושה הזאת נגרמת משום שעצם העובדה שאתה יוצר כביש שנוסעים בו לאט, אז זה מין סוג של תחושה שאתה רוצה בעצם למנוע מאנשים להיכנס בכביש הזה, אבל אתה לא יכול.

<ברוך שמיר: אין לכביש הזה חלופה.

קארין אלהרר: יש דבר אחד מכל הסיכום הזה שהיה נשמע לי הכי קל לביצוע, וזה עניין התאורה בכניסות ליישובים.

קארין אלהרר: מה קרה עם זה?

<מיטל הומינר: לגבי התאורה, אני מתנצלת, אני פשוט לא רואה את זה בסיכום ולכן גם לא ביררתי על זה לפני.

<מיטל הומינר: אני אברר עוד פעם עם לשכת השר אם זה מה שסוכם, ואני אעביר את ההנחיה ל"נתיבי ישראל" כי כרגע על פי הסיכום אני לא רואה התייחסות לתאורה.

קארין אלהרר: מי היה מ"נתיבי ישראל" בפגישה?

<איציק חולבסקי: המנכ"ל ניסים פרץ.

קארין אלהרר: אדוני, אני יודעת שאתה לא ניסים, אבל אתה מכיר את הדבר הזה?

<יצחק עייש: כן, ואנחנו מחכים לתקצוב של זה.

קארין אלהרר: אז זה היה וזה לא כתוב בפרוטוקול, ואין תקצוב.

שלי יחימוביץ': לתקצוב של מה שלא היה.

עיסאווי פריג': אז היה ומה?

עיסאווי פריג': - - -

קארין אלהרר: לא היה או כן היה, זו השאלה.

<מיטל הומינר: אני מבטיחה לברר ואתן לך תשובה עוד היום.

קארין אלהרר: לא, אני מבקשת לברר את זה בעודנו בכינוס כי אני לא מצליחה להבין את מתודלוגיית העבודה הזאת, שכן כתוב, לא כתוב, ובסוף עוד מחכים לתקצוב.

<מיטל הומינר: אני אברר את זה עכשיו.

<ברוך שמיר: זה אפילו חרוז.

קארין אלהרר: מה נשאר לי חוץ מלחרוז חרוזים בדיון הזה?

עיסאווי פריג': קארין, אנחנו נצא מהישיבה כפי שנכנסנו?

אראל מרגלית: הסלוגן שלנו: כן כתוב, לא כתוב, בסוף מחכים לתקצוב.

עיסאווי פריג': היה דיון, שני דיונים קודמים, חזרנו על אותו ריטואל, דיברנו, השמענו, קבענו, ושוב הלכנו, אחרי שישה חודשים דיון משוחזר.

עיסאווי פריג': איזו תחושה יש לחברי הכנסת מכל המריחה הזו?

אראל מרגלית: היה משהו בסיזיפוס, היה בו משהו.

אראל מרגלית: הוא היה צריך להעלות אבן להר ולהוריד אותה.

עיסאווי פריג': זה מעניין.

קארין אלהרר: ממתי אתם מחכים לתקצוב?

קארין אלהרר: ממתי אתה מכיר את ההוראה הזאת?

<יצחק עייש: אני מכיר את הדיון.

<יצחק עייש: אני לא מכיר את ההוראה.

<יצחק עייש: אני מכיר את הדיון, אני יודע שהיה דיון כזה בלשכת השר.

<יצחק עייש: מה שסוכם שם זה מה שגם אני קראתי בפרוטוקול.

קארין אלהרר: אה, אז אולי לגברתי אין את הפרוטוקול הנכון?

<יצחק עייש: לא, לא, סליחה, אני מדבר על הפרוטוקול הזה.

<יצחק עייש: ולכל מה שסוכם שם בפרוטוקול, אנחנו מחכים לתקצוב.

קארין אלהרר: למה התקצוב לא הגיע?

עיסאווי פריג': מה, חסר כסף?

עיסאווי פריג': יש הרבה כסף.

שלי יחימוביץ': זה לא מתוקצב ב-2017?

<מיטל הומינר: זה תוקצב ב-2017, אבל הבקשות של "נתיבי ישראל" וכל נושא מוקדי הסיכון תוקצב - - -

<יצחק עייש: זה לא מוקד סיכון, זה כל העניין.

<יצחק עייש: מה שסוכם עם השר זה לא מוקד סיכון.

עיסאווי פריג': מאה מיליון, מאה מיליון.

<אלי מורגנשטרן: יש משהו שאני חייב להגיד בהקשר הזה.

קארין אלהרר: כן, נציג האוצר, תאיר את עינינו, אתה אחראי על הכסף.

עיסאווי פריג': אני לא יודע איך מתקצבים משהו על פי פרוטוקול של דיון אצל השר.

קארין אלהרר: אני לא יודעת, יכול להיות שאני לא הבנתי טוב את השיעור באזרחות.

שלי יחימוביץ': אז אולי אפשר לבטל את כל הדיונים בלשכת השר, כי אין להם קשר לתקציב, מתברר.

<אלי מורגנשטרן: אני אחדד.

<אלי מורגנשטרן: כשיש מוקד סיכון, יש ועדה שדנה במוקדי סיכון כי אם התאורה היא החלטה או המלצה של הוועדה של מוקדי סיכון אז היא תתוקצב במסגרת מוקדי סיכון.

<אלי מורגנשטרן: אם מדובר על חלק מתוכנית החומש, היא כנראה תתוקצב בתוכנית החומש - - -

קארין אלהרר: אדוני, אדוני, ישב שר בממשלת ישראל - - -

<אלי מורגנשטרן: לא הגיעה אלינו פנייה כזאת.

קארין אלהרר: זה סופר-מעניין, כי זו פגישה כל-כך סודית שרק חלקים ממנה הגיעו אליכם.

שלי יחימוביץ': היתר הושחרו.

קארין אלהרר: זה יותר ממעורר הרמת גבה.

קארין אלהרר: "נתיבי ישראל", למרבה הפליאה וההפתעה כן מכירים את הדבר הזה.

קארין אלהרר: יושב כאן אפילו נציג "נתיבי ישראל" שלא היה בדיון ועדיין מכיר את זה.

קארין אלהרר: זה לא שהוא בדה אחרי ישיבה עם עצמו.

קארין אלהרר: מישהו העביר לו את המסר.

קארין אלהרר: לא יעלה על הדעת, בעיני, שלשר אין את הפררוגטיבה להחליט כשהוא רוצה לתקצב משהו, ועדיין הכסף לא עובר.

קארין אלהרר: עכשיו אני רוצה הסבר מלומד, תחליטו, או האוצר או התחבורה, מה מנע את העברת הכסף?

קארין אלהרר: יש בעיה בצינור?

<מיטל הומינר: אני אעדכן שזה כנראה מתוקצב במסגרת סל האחזקה ולכן זה כן בתקציב - - -

עיסאווי פריג': לא עשית שיעורי בית - - -

קארין אלהרר: למה זה לא הגיע ל"נתיבי ישראל"?

יוסף ג'בארין: מה מתוקצב?

יוסף ג'בארין: תאורה?

<מיטל הומינר: כעיקרון, תאורה מתוקצבת במסגרת אחזקה ב"נתיבי ישראל", והסל הזה מתוקצב - - -

עיסאווי פריג': אבל זה לא היה בפרוטוקול.

<מיטל הומינר: ולכן זה בדיוק מה שאני מבררת.

<מיטל הומינר: על זה עדיין לא קיבלתי תשובה.

<מיטל הומינר: ספציפית, הכביש הזה, לא רשום לי שהוא היה בפרוטוקול, אבל תאורה ככלל מתוקצבת ב"נתיבי ישראל" במסגרת סל אחזקה ולכן זה כן מתוקצב.

<מיטל הומינר: אני מתקנת - - -

קארין אלהרר: למה לא הגיע כסף ל"נתיבי ישראל"?

קארין אלהרר: א ני חוזרת ושואלת.

<מיטל הומינר: צר לי, אבל יש פה חוסר תקשורת בין אגף תקציבים שלהם - - -

קארין אלהרר: את זה הבנתי.

קארין אלהרר: את זה, תאמיני לי, בחושים הלא-מאוד מחודדים שלי הבנתי.

קארין אלהרר: אני עדיין שואלת וחוזרת ושואלת - - -

<מיטל הומינר: הם לא הגישו על זה פנייה.

קארין אלהרר: תגידי, זה רציני?

קארין אלהרר: גברתי יושבת במשרד התחבורה, הזעקה יצאה ממשרדכם, הועברה ל"נתיבי ישראל", "נתיבי ישראל" מחכים לכסף שיבוא, ועכשיו את אומרת לי שלא הועברה פנייה?

<מיטל הומינר: אני אברר את זה מול אגף תקציבים ב"נתיבי ישראל".

קארין אלהרר: יש לי שאלה, אם לא היה הדיון הזה פה, מה, חוסר התקשורת היה ממשיך ואנשים ממשיכים להיהרג, ועולם כמנהגו נוהג?

קארין אלהרר: באמת?

קארין אלהרר: אני באמת מנסה להבין, הייתם צריכים דיון בוועדה לענייני ביקורת המדינה כדי לדעת ש"נתיבי ישראל" ממתינים ל כסף וכדי להגיד, אה, בסוף זה כן תוקצב?

קארין אלהרר: אני צריכה הסבר למה קורה.

קארין אלהרר: מה, הממשלה לא יודעת מה קורה בזרועות שלה?

קארין אלהרר: \

קארין אלהרר: גברתי, זה לא אישי.

קארין אלהרר: את נציגת משרד התחבורה, הסכמת להגיע לכאן אפילו שהיו עוד אנשים שהיו אמורים להגיע ממשרדך, אמרת שאת מיושרת לגבי כל העובדות.

קארין אלהרר: מה אני אמורה להבין מההתנהלות הזאת?

קארין אלהרר: כן היה בפרוטוקול, לא היה בפרוטוקול, כן היה בתקצוב, לא היה בתקצוב, כן בסל הזה, לא בסל הזה, ובינתיים אנשים נהרגים, אבל בואו נמשיך.

אראל מרגלית: אבל אנחנו רוצים גם שתיקחי לא רק בתוך הטכניקה של מה היה בפרוטוקול הזה ומה רשמו או לא רשמו, אלא אנחנו מעודדים אותך ואותך ואתכם, קחו משימה ותגידו מה אתם צריכים כדי לקיים את המשימה הזאת.

אראל מרגלית: תאמיני לי, כל אחד מכם, אם אתם תובילו את זה ותתעקשו גם על חלק מהדברים שלא היו בפרוטוקול, זה ההיגיון.

אראל מרגלית: ובואו נראה מה אפשר לעשות די לתקצב ולפתור את זה.

אראל מרגלית: זה לא בעיה של כסף, זה בעיה של סנכרון.

אראל מרגלית: אבל זה פרויקט, זה חייב להיות פרויקט.

עיסאווי פריג': אבל למה אנחנו צריכים לבוא לכאן ולשבת מול נציגי משרד כל-כך חשוב וכל-כך בכיר, כל-כך עוצמתי עם שר עוצמתי, ולשאול שאלות ואנחנו צריכים לקבל אותם בווטסאפ - - -

אראל מרגלית: שנתבשרנו ש-11 מיליארד שקל חדשים באים רק לנושא של התחבורה בצפון, זה היה חלק מהבשורה, אז חבר'ה - - -

קארין אלהרר: בלי לראות את סר התקציב, אני חושבת שזה אותו כסף שהיה שם גם קודם.

אראל מרגלית: ברור, ברור.

קארין אלהרר: חברת הכנסת יחימוביץ, בבקשה.

שלי יחימוביץ': אני חייבת להגיד שזה נשמע כמו מערכון של אפרים קישון.

שלי יחימוביץ': ממש ככה.

שלי יחימוביץ': חוסר תקשורת חלמאי בין הגופים השונים שצריכים לשים קץ לתופעה המדממת הזאת, וזה היה יכול להיות גם נורא מצחיק כי באמת היו כאן רגעים משעשעים בדיון הזה, אבל זה לא מצחיק כי מדובר בחיי אדם.

שלי יחימוביץ': מדובר בכביש דמים שגבה 40 קורבנות בעשור, שמונה בשנתיים האחרונות, תאונת דרכים אתמול.

שלי יחימוביץ': אני נסעתי בכביש הזה בסיור שעשיתי אצל איציק חולבסקי, וזה פשוט מפחיד.

שלי יחימוביץ': אתה יודע שאתה נוסע בכביש מוות.

יוסף ג'בארין: נסעת ביום או בלילה?

שלי יחימוביץ': נסעתי ביום.

יוסף ג'בארין: אז בלילה זה יותר מפחיד.

שלי יחימוביץ': אני מתארת לעצמי.

שלי יחימוביץ': גם חשבתי על זה שבלב השדות, בדרך שאין בה אורה בכלל, וגם ביום זה מפחיד דיו.

שלי יחימוביץ': האבסורד כאן הוא שאם ניתן שאלון עם 100 שאלות, אז כל התשובות לשאלות זה צ'ק, צ'ק, צ'ק, יש תשובה לכל דבר, אין דבר שלא קיבלנו עליו תשובה פה, אבל כל תשובה היא למה לא נעשה כלום, לא האם נעשה או לא נעשה.

שלי יחימוביץ': זה הררי תירוצים בשפה ביורוקרטית – זה מוקד סיכון וזה תוכנית חומש וזה בכלל לא היה בישיבה, וזה לא תומלל, וזה הושחר וזה בכלל היה אבל לא תוקצב.

שלי יחימוביץ': אז רבאק, אנחנו באמת מדברים פה על חיי אדם.

שלי יחימוביץ': חייבים לשנות לחלוטין את הדיסקט בעניין הזה ולא לחפש תירוצים ביורוקרטיים לאי טיפול כל-כך חמור באובדן נפשות.

שלי יחימוביץ': הרי אם היה מדובר בנפגעים בפיגוע או במלחמה, אז המדינה היתה רועדת, אבל שוויון הנפש בבלתי נסבל הזה כלפי המוות הבנאלי הזה של ההרוגים בתאונות הדרכים, ועוד לא ספרנו את הפצועים ואת הנכים ואת המשפחות השכולות ואת המעגלים השניוניים והשלישוניים של הקטל הזה.

שלי יחימוביץ': נדמה לי שעיסאווי אמר את זה – למרבה הצער אנחנו יוצאים מהישיבה הזו בדיוק כפי שנכנסנו אליה.

שלי יחימוביץ': זה דבר שהוא בלתי נסבל.

קארין אלהרר: עוד יותר גרוע.

נחמן שי: - - - בדיונים קודמים.

שלי יחימוביץ': קודם היתה לנו תקווה בדיונים הקודמים.

שלי יחימוביץ': עכשיו מסתבר שלא משנה מה נעשה, אנחנו נקבל תשובות למה לא נעשה שום דבר.

שלי יחימוביץ': וגם האמירה הזאת, שממתי יש תקצוב על בסיס דיון בלשכתו של השר?

שלי יחימוביץ': חבר'ה, התבלבלתם.

שלי יחימוביץ': זאת הרשות המבצעת, השר הוא השר הממונה, אם יש דיון בלשכתו ומתקבלות החלטות, חייבת להיות להם נגזרת תקציבית, אחרת, זה הכול צוות הוויי ובידור בלשכתו של השר ואין קשר בכלל לביצוע.

שלי יחימוביץ': ודווקא השר הזה הוא ביצועיסט, הוא יודע לבצע, אף אחד לא מזלזל ביכולותיו.

שלי יחימוביץ': אז אי אפשר שלא להסיק מזה שאולי הוא לא רוצה לטפל בכביש הזה כפי שנאמר כאן, וגם כאן עולות תהיות למה ומדוע.

שלי יחימוביץ': גברתי יושבת-הראש, אני אפילו לא יודעת מה צריכה להיות השורה התחתונה כי גם אם תזמני עוד דיון, יכול להיות שיהיה כאן הדיון השלישי או הדיון הרביעי ואז אנחנו נקבל אותן תשובות בדיוק, ועד אז ייהרגו עוד אנשים.

קארין אלהרר: יש עוד מישהו שרוצה לומר משהו לפני שאני מסכמת את הדיון?

<דן מיכאל קדרון: תודה רבה, גברתי היושבת-ראש.

<דן מיכאל קדרון: שמי קדרון דן, מעמותת "תנו יד לחירש נכים למען נכים".

<דן מיכאל קדרון: אני נוסע הרבה בצפון, דרום, מרכז, כשאני מרצה בכל בסיסי צה"ל בנושא תאונות דרכים, וזה הדבר הכי חשוב שאני מטפל בו.

<דן מיכאל קדרון: אני נסעתי בכביש הזה כבר שלוש פעמים.

<דן מיכאל קדרון: יום אחד נסעתי בו בצהריים וחזרתי מכל ההרצאות שלי בערב.

<דן מיכאל קדרון: אני רוצה להגיד לכם, מ הרגע שעליתי על הכביש אמרתי "שמע ישראל", רק התפללתי שאני אעבור את הקטע של כביש 66, ובאמת קרה לי שם משהו שעד היום אני לא יודע איך יצאתי משם.

<דן מיכאל קדרון: זה פשוט עניין של זמן, מאיפה זה יגיע.

<דן מיכאל קדרון: לפי דעתי, יש לנו מספיק הרוגים.

<דן מיכאל קדרון: אנחנו עומדים היום על 33,020 הרוגים, שזה משפחות שכולות שאני נמצא בתוכן.

<דן מיכאל קדרון: אצלנו במשפחה זה פגע פעמיים.

<דן מיכאל קדרון: ואני אומר לכם, קודם כל, זה דיון קודש, כבוד יושבת-ראש הוועדה וכל הפורום המכובד הזה, באמת צריך לעשות פה משהו דחוף, כי אם נציל בן-אדם אחד, זה משפחה, זה עולם ומלואו.

<דן מיכאל קדרון: אנחנו לא יכולים להמשיך עם ההרג, זה בדיוק שם, די is enough.

<דן מיכאל קדרון: תודה רבה.

קארין אלהרר: תודה רבה.

קארין אלהרר: עורך-דין סעד, בבקשה.

<צחי סעד: יש משהו בלתי סביר בהתייחסות לשני המסלולים של תוכנית החומש ושל הטיפול במוקדי סיכון, כאילו הם תלושים אחד מהשני.

<צחי סעד: הרי מדובר פה על כביש שהוא מוכר כבעל מסוכנות יתירה, שהיה מועמד להצטרף לתוכנית החומש אבל לא צלח, לא עלה לגמר ולא נכלל בנבחרת.

<צחי סעד: אז לכאורה אי אפשר עכשיו למחוק את המסוכנות שלו ולהתייחס אליו עכשיו בצורה פרטנית, לכל נקודה ונקודה בכביש, כמוקד סיכון בפני עצמו.

<צחי סעד: זאת אומרת, היה מצופה שיהיה פה איזשהו מסלול מהיר, גם בטיפול של מוקדי הסיכון בהתחשב בזה שהוא היה כביש מסוכן שכמעט נכנס לתוכנית החומש.

<צחי סעד: זאת אומרת, היה צריך לייצר פה איזשהו מנגנון שהוא קצת יותר מהיר ולא נכנס לכל התהליך הביורוקרטי הכבד של השיקולים של הכנסה למוקדי סיכון בראייה כלל-ארצית, אלא לתת לו עדיפות מעצם זה שהוא כמעט היה כביש שמטופל ברמה אחרת.

<צחי סעד: עם כל הכבוד, גברתי היושבת-ראש, לנציגה של משרד התחבורה פה, אני חושב שאת השאלות האמתיות צריך להפנות לדרג הבכיר של המשרד.

קארין אלהרר: בדיוק.

קארין אלהרר: כך יהיה.

קארין אלהרר: אני רוצה לסכם את הדיון ולהודות לכל מי שהגיע.

קארין אלהרר: אני חושבת שהדיון הזה המחיש בצורה מאוד מכעיסה ומאוד-מאוד מעציבה שיש אמירות ויש מעשים או אין מעשים.

קארין אלהרר: היו המון אמירות בעלמא, שזה יטופל ונעשה, ובסוף אנחנו רואים שיד ימין לא יודעת מיד שמאל.

קארין אלהרר: יושב השר בלשכתו, אומר משהו, מתחייב בפני אזרחי, ובסוף זה לא קורה.

קארין אלהרר: העניין של תוכנית החומש ומוקדי סיכון – מבחינתי תקראו לזה: קיפוד, אבל תטפלו בזה, תורידו את מספר התאונות, תרחיבו את ה כביש, תבנו את הבטונדות, תעשו מה שצריך.

<איציק חולבסקי: שימו תאורה.

<קריאה: כניסות ויציאות.

<קריאה: פניות שמאלה.

קארין אלהרר: יש דברים שלא צריך בשבילם שום תוכניות מיוחדות, שום סטטוטוריקה, שום דבר.

קארין אלהרר: לשים תאורה.

קארין אלהרר: כל מי שהיה באיזור יודע לומר שבלילה הרבה יותר מפחיד, אז אפשר לטפל בזה במידי.

קארין אלהרר: היה דיון ביולי, ומיולי ועד היום לא נעשה דבר.

קארין אלהרר: למה?

קארין אלהרר: זה לא חשוב מספיק?

קארין אלהרר: זה אקסטריטוריאלי?

קארין אלהרר: זה לא מדינת ישראל?

קארין אלהרר: האזרחים שם הם הפקר?

קארין אלהרר: מה הבעיה?

קארין אלהרר: איפה זה נופל?

קארין אלהרר: כל תהליך שתחשבו עליו לוקח זמן.

קארין אלהרר: המטרה כאן היא לא חשוב איך אנחנו מאריכים עוד את הזמן, לא מקצרים אותו.

קארין אלהרר: בכל הכבוד, אני חושבת שאנחנו לא נפתור את הבעיה עד שהשר יגיע בעצמו.

נחמן שי: הוא היה פה פעם בעניין הזה?

קארין אלהרר: הוא היה לא בעניין הזה, וכבר בדיון שהיה על הכניסות והיציאות לבסיסי צה"ל, הוא הבטיח שהפניות שמאלה זה עניין שהוא מטפל בו השנה.

קארין אלהרר: זה היה ב-2016, ועכשיו אני שומעת שלא הכול בכלל מתוכנן.

קארין אלהרר: אז אני מבקשת ששר התחבורה יגיע לדיון בחודש מרץ, ואני מבקשת לקבל עדכון לגבי הישיבה שתתקיים ב-22.

קארין אלהרר: ואני מבקשת ממשרד התחבורה לדאוג לאלתר להעברת התקציב ל"נתיבי ישראל" כדי לסדר את התאורה.

קארין אלהרר: לא צריך לחכות, לא לפגישות ולא לתכנונים.

קארין אלהרר: הכסף, הם ממתינים לכסף.

קארין אלהרר: ואני עדיין מחכה לראות את הקריטריונים לתוכנית החומש, שלא קיבלתי למרות שביקשתי בדיון הקודם.

יוסף ג'בארין: יש גם המלצה חיובית לגבי המפריד בטון.

<איציק חולבסקי: יוסף, חבל שלא היית.

<איציק חולבסקי: זה כבר התקדם - - - ממגידו לסאלם.

קארין אלהרר: זה כבר בהמלצה, ואתם מקיימים דיון ב-22 בינואר.

קארין אלהרר: תראו, זה פתיר.

קארין אלהרר: עשינו דברים הרבה יותר מורכבים מזה במדינת ישראל.

קארין אלהרר: זה לגמרי פתיר, אבל יש תנאי בסיסי אחד כדי שזה יקרה: תדברו אחד עם השני, תראו איפה זה תקוע.

קארין אלהרר: לא צריך לחכות לדיון בוועדה כדי לפתור את זה.

קארין אלהרר: אנחנו נתכנס שוב בחודש מרץ, ואני מאוד-מאוד מקווה שעד אז גם נראה משהו בשטח.

קארין אלהרר: תודה רבה לכולם.

קארין אלהרר: הישיבה נעולה.